title: Salamapallo

text: Salamapallossa joukkueet ovat tavallisesti kuusimiehisiä (myös kolmi- tai yhdeksänmiehiset joukkueet mahdollisia) ja kentän koko 70 x 35 metriä (kentän suhde 2:1). Vaihtopelaajia voi olla saman verran kuin kenttäpelaajia ja vaihdot tapahtuvat pelikatkojen aikana. Peliaika on miehillä 4 x 15 minuuttia ja naisilla sekä nuorilla 4 x 10 minuuttia. Taukojen pituudet ovat kaksi, kymmenen ja kaksi minuuttia.


title: Salamapallo

text: Palloa kuljetetaan kantamalla sitä. Syötöt ovat sallittuja vain taaksepäin. Mikäli vastustaja kykenee polttamaan pallollisen pelaajan lyömällä tätä selkään, on tämän luovuttava pallosta viimeistään kolmannella askeleella ja kahden sekunnin kuluessa. Keskimmäiseen maaliruutuun tehty maali on kolmen ja laitaruutuihin tehty maali kahden pisteen arvoinen.


title: William Adams

text: William Adams voi viitata seuraaviin henkilöihin:


title: Termokliini

text: Termokliini on vedessä oleva lämpötilan harppauskerros. Termokliinin alapuolinen vesi on kesällä kylmempää kuin yläpuolinen, mutta talvisin lämpimämpää. Syvissä valtamerissä termokliinin alapuolella on noin 90 % vesimassasta, ja tämän termokliinin alapuolisen veden lämpötila on aina noin 0-3 °C. Koska merivesi on suolaista, se ei jäädy vielä nollassa.


title: Termokliini

text: Termokliini muodostuu, kun auringonsäteily lämmittää pintavettä. Veden lämmetessä tuulen aiheuttama turbulenssi sekoittaa lämpenevää pintavettä siihen syvyyteen, jossa turbulenssin sekoitusvaikutus häviää. Tämä syvyys muodostuu termokliinin ylärajaksi. Koska lämmin vesi on kylmää vettä kevyempää, noste estää lämmintä vettä painumasta tätä syvyyttä alemmas. Termokliini muodostuu yleensä muutamassa päivässä, mikäli tuuliolot ovat sopivat.


title: Termokliini

text: Itämeressä suolaisuuden aiheuttama kerrostuneisuus ja sen harppauskerros eli halokliini on voimakkaampi kuin termokliini.


title: Exchangeable image file format

text: Exchangeable image file format (lyh. Exif) on standardi kuvatiedostojen metatiedolle. Exif-metatietoja voidaan tallentaa JPEG-, TIFF-, ja RIFF-muotoisiin tiedostoihin. Spesifikaation kehitti alun pitäen Japan Electronic Industries Development Association (JEIDA) vuonna 1998. Sitä ei ole virallisesti standardoitu, mutta monet digitaalikamerat ja kuvatiedostoja käsittelevät tietokoneohjelmat tukevat Exif-metadataa hyvin laajalti.


title: Exchangeable image file format

text: Exif-tietoihin voidaan tallentaa


title: Markus Koistinen

text: Markus Tapio Koistinen (s. 1. toukokuuta 1970 Kotka) on urheilu-uransa lopettanut suomalainen kuulantyöntäjä. Aikuisten ulkoratojen arvokilpailuihin hän osallistui kolme kertaa: Stuttgartin MM-kilpailuissa 1993 hän karsiutui, Helsingin EM-kilpailuissa 1994 hän sijoittui viidenneksi tuloksella 19,51 metriä, ja Göteborgin MM-kilpailuissa 1995 hän oli kymmenes tuloksella 19,34 metriä. Kesällä 1996 Koistinen työnsi kuulaa pisimmälle Tampereen Kalevan kisoissa ja hänet valittiin Atlantan olympialaisiin. Ennen olympialaisia kävi kuitenkin ilmi, että hän oli jäänyt kiinni istukkahormonin käytöstä. Samana vuonna myös kuulantyöntäjä Petri Torniainen kärysi istukkahormonin käytöstä. Koistisen käryn myötä olympialaiset jäivät ja Suomen mestaruus meni Arsi Harjulle. Koistinen voitti Suomen mestaruuden vuonna 1993 ja saavutti SM-hopeaa vuosina 1994 ja 1995 sekä SM-pronssia vuonna 1992. Koistisen ennätys on 20,50 metriä vuodelta 1996. Nykyisin hän on naimisissa ja ammatiltaan varastomies.


title: Metanogeeni

text: Metanogeeniksi kutsutaan metaania tuottavia arkeoneja. Metanogeenejä asuu eräiden märehtijöiden elimistöissä ja anaerobisissa ympäristöissä. Metanogeenit tuottavat metaania pilkkomalla epäorgaanisia yhdisteitä.


title: Midtre Gauldal

text: Midtre Gauldal on kunta Etelä-Trøndelagin läänissä keski Norjassa, 50 kilometriä Trondheimista etelään. Naapurikunnat pohjoisessa ovat Melhus ja Selbu, idässä Holtålen, etelässä Os ja Tynset, ja lännessä Rennebu ja Meldal. Kunnalla on pinta-alaa 1 860 km², ja asukkaita oli tammikuussa 2013 tehdyn väestönlaskennan mukaan 6 266 asukasta. Midtre Gauldal on pinta-alaltaan Etelä-Trøndelagin kolmanneksi suurin kunta Oppdalin ja Rørosin jälkeen.


title: Midtre Gauldal

text: Kunnan läpi virtaa lohirikas Gaula-joki, ja kuntakeskus Støren kutsuukin itseään Norjan lohipääkaupungiksi. 2005 Gaula nousi Norjan parhaaksi lohijoeksi 37,5 tonnin kalasaaliilla. Gaula saa alkunsa vuorilta Holtålen kunnan puolelta, ja sen tärkeimpiä sivujokia ovat Sokna, Bua ja Fora. Suurimmat järvet kunnan alueella ovat Samsjøen, Holtsjøen ja Store Burusjøen.


title: Midtre Gauldal

text: Midtre Gauldalin korkein kohta on Forollhogna, joka kohoaa 1332 metrin korkeuteen. Samanniminen kansallispuisto sijaitsee myös osittain kunnan alueella.


title: Midtre Gauldal

text: Midtre Gauldalin kunta perustettiin, kun neljä kuntaa Budal, Singsås, Soknedal ja Støren yhdistyivät yhdeksi kunnaksi 1. tammikuuta 1964.


title: Luettelo golfvälinemerkeistä

text: Tämä on luettelo golfvälinemerkeistä. Kyseessä ei siis ole luettelo yrityksistä, jotka valmistavat tuotteita, vaan tuotemerkeistä.


title: Minimitekijä

text: Minimitekijä eli niukkuustekijä on ympäristötekijä, joka rajoittaa jonkin eliön esiintymistä tai menestymistä silloin, kun muut eliöön vaikuttavat asiat ovat sen sietoalueella. Usein fosfori ja typpi ovat minimitekijöitä, minkä takia niiden päästäminen luontoon aiheuttaa rehevöitymistä.


title: Monikäyttö

text: Monikäyttö tarkoittaa jonkin alueen, kuten metsän, hyödyntämistä useampaan eri tarkoitukseen. Näitä voivat olla esimerkiksi puuntuotto taloudellisen hyödyn saavuttamiseksi, marjastus, metsästys, retkeily ja suunnistus. Suomessa ihmisille on taattu laajat jokamiehenoikeudet, jotka antavat luvan kulkea pienin rajoituksin toisenkin omistamassa metsässä.


title: Monistressiteoria

text: Monistressiteoria on teoria, jolla selitetään metsien kuolemia tai huonoa kuntoa monen eri tekijän avulla. Monistressiteorian mukaan ympäristötekijöiden yhteisvaikutus heikentää puita ja voi aiheuttaa jopa metsäkuoleman.


title: Monokulttuuri

text: Monokulttuuri on yhden kasvilajin viljelemistä. Esimerkiksi vehnäpelto tai istutusmetsä on tällainen. Jos viljelykasvi on sama useampana vuotena peräkkäin monet tuhoeläimet, kasvitaudit ja rikkakasvit runsastuvat pienentäen viljelykasvin satoa.


title: Monokulttuuri

text: Sadon määrä alkaa pienentyä jo kolmannen viljelyvuoden jälkeen muutaman prosenttiyksikön vuodessa. Pitkäaikaisessa yksipuolisessa viljelyssä se on noin 15–30 % vuoroviljelyn keskisatoa pienempi.


title: Nolan Karras

text: Nolan E. Karras (s. 30. joulukuuta 1944) on utahilainen Yhdysvaltain republikaanisen puolueen poliitikko. Hän valmistui Weber State Collegessa ja Utahin yliopistosta. Hän on mormoni.


title: Nolan Karras

text: Karras istui Utahin edustajainhuoneen jäsenenä vuosina 1981–1990 toimien sen puheenjohtajana vuodesta 1989. Hän pyrki vuonna 2004 osavaltionsa kuvernööriksi.


title: Stade Charles de Gaulle

text: Stade Charles de Gaulle on monikäyttöinen stadion Porto-Novossa Beninissä. Nykyään sitä käytetään enimmäkseen jalkapallossa AS Dragons FC de l'Ouémén kotikenttänä. Stadionille mahtuu 15 000 ihmistä.


title: Stade Charles de Gaulle

text: Stadion on nimetty Charles de Gaullen, ranskalaisen kenraalin ja poliitikon mukaan.


title: MacArthur Fellowship

text: MacArthur Fellowship on vuosittain tyypillisesti 20-40 yhdysvaltalaiselle jaettava palkinto poikkeuksellista lahjakkuudesta omalla alallaan. Vuodesta 1981 jaettuun palkintoon kuuluu viiden vuoden aikana neljännesvuosittain maksettava rahapalkinto, jonka arvo on yhteensä 500 000 dollaria. Palkinto tunnetaan myös nimellä "genius award" (sanatarkasti suomennettuna "nerouspalkinto").


title: MacArthur Fellowship

text: MacArthur-palkinnon ovat saaneet mm. filosofi Patricia Churchland 1991, säveltäjä Bright Sheng 2001, matemaatikko Terence Tao 2006 ja elokuvaohjaaja Laura Poitras 2012.


title: Venäjän posti

text: Venäjän posti () on Venäjän postilaitoksesta vastaava federatiivinen unitaarinen yritys. Yritysmuotonsa perusteella se on eräänlainen Venäjän valtion omistama valtionyhtiö. Venäjän posti työllistää noin 380 000 henkilöä ja sillä on noin 42 000 postitoimistoa.


title: Iskra Odintsovo

text:
Iskra Odintsovo on lentopallojoukkue Odintsovosta, Venäjältä. Se pelaa maailman kovatasoisimpiin kuuluvassa Venäjän Superliigassa, missä se on yksi parhaista joukkueista.
Maailman parhaimmaksi lentopalloilijaksi nimetty brasilialainen Gilberto Godoy Filho pelaa Odintsovossa. Iskra Odintsovo kohtasi viimeksi suomalaisen seurajoukkueen Top Teams-Cupissa kaudella 2006. Seura pelasi Rovaniemen Santasportia vastaan sekä kotikentällään että vieraskentällä. Odintsovo voitti ensimmäisen kohtaamisen kotimaassaan tiukasti 3-2, mutta Suomessa Santasport vei huippuseuraa erin 3-2. Odintsovo eteni lopulta jatkoon, koska se voitti ratkaisevan tippumiserän.


title: Matthias Kleinheisterkamp

text: Matthias Kleinheisterkamp (22. kesäkuuta 1893 Elberfeld, Saksa – 8. toukokuuta 1945 Halben lähellä Saksassa) oli saksalainen SS-kenraali ("SS-Obergruppenführer und General der Waffen-SS") toisen maailmansodan aikana. Hän komensi mm. Suomen Lapissa taistellutta SS-divisioona Nordia. Kleinheisterkamp teki itsemurhan jäätyään puna-armeijan vangiksi Berliinin lähellä Halben taistelun aikana.


title: Hakkuri

text: Hakkuri voi tarkoittaa seuraavia:


title: Nikola Prkačin

text: Nikola Prkačin (s. 15. marraskuuta 1975 Dubrovnik, Jugoslavia) on kroatialainen koripalloilija, pelipaikaltaan keskushyökkääjä.


title: Nikola Prkačin

text: 208-senttinen Prkačin aloitti pelaajauransa syntymäkaupunkinsa joukkueessa BC Pomorac Dubrovnik. Ammattilaisuransa ensimmäiset vuodet, 1993–1998 hän edusti KK Splitiä voittaen Kroatian cup-mestaruuden 1994 ja 1997. Vuosina 1998–2003 hän edusti KK Cibonaa, jonka riveissä voitti Kroatian liigamestaruuden neljästi peräkkäin 1999–2002. Lisäksi hän voitti Kroatian cupin 1999, 2001 ja 2002. Hänet valittiin Kroatian liigan arvokkaimmaksi pelaajaksi kaudella 2001–2002.


title: Nikola Prkačin

text: Prkačin pelasi kaudet 2003–2007 Turkin liigassa Efes Pilsenin riveissä. Hän voitti maan mestaruuden vuosina 2004 ja 2005 sekä cup-mestaruuden 2006 ja 2007. Prkačin aloitti kauden 2007–2008 MBK Dynamo Moskovassa. Hän siirtyi kesken kauden Kreikan liigaan, Panathinaikos BC:n riveihin voittaen sekä Kreikan liiga- että cup-mestaruuden. Kesällä 2008 hän palasi kotimaahansa, KK Cibonan joukkueeseen.


title: Nikola Prkačin

text: Prkačin on kuulunut Kroatian maajoukkueeseen vuodesta 1997 lähtien. Hän on pelannut kaikissa kuusissa EM-kilpailuissa 1997–2007 ja oli mukana myös Kroatian joukkueessa Pekingin olympialaisissa. Hän toimii nykyään maajoukkueen kapteenina.


title: Suomen Hyötytuuli

text: Suomen Hyötytuuli Oy on vuonna 1998 perustettu tuulivoiman tuotantoyhtiö. Yhtiöllä on viisi tuulipuistoa: yksi Porin Reposaaren ympäristössä ja kolme Raahessa: yksi Rautaruukin tehdasalueella sekä kaksi Raahen eteläosassa, toinen Nikkarinkaarrossa ja toinen Annankankaalla. Lisäksi yritys on rakentanut maailman ensimmäisen jääolosuhteisiin suunnitellun merituulipuiston Tahkoluodon edustalle Poriin. Ne tuottavat tuulisähköä kahdeksalle omistajayhteisölle, jotka ovat Helen (Oy Mankala Ab), Jyväskylän Energia, Lahti Energia, Lappeenrannan Energia, Pori Energia, Tampereen sähkölaitos, Turku Energia ja Vantaan Energia.


title: Suomen Hyötytuuli

text: "N117/3000 tarkoittaa Siemensin valmistamaa Nordex N117/3000:a, V126/3450 tarkoittaa Vestaksen valmistamaa Vestas V126/3450:ä"


title: Suomen Hyötytuuli

text: Porin Reposaaren ympäristössä sijaitseva tuulipuisto koostuu kymmenestä tuulivoimalasta. Reposaaren kärjessä sijaitsee yksi, Tahkoluodon kärjessä kolme ja Reposaaren maantien varrella kolme 1 MW:n tuulivoimalaa, jotka on rakennettu vuonna 1999. Tahkoluodon kärjessä sijaitsee yksi vuonna 2002 rakennettu 2 MW:n tuulivoimala.


title: Suomen Hyötytuuli

text: Kirrinsantaan Technip Offshore Finland Oy:n omistamalle tontille valmistui vuoden 2015 alkupuolella kaksi 3,3 MW:n tuulivoimalaa. Porin tuulipuisto tuottaa noin 55 GWh sähköä vuodessa. Määrä vastaa noin 27 500 kerrostalokaksion vuotuista sähkönkulutusta. Alueella sijaitsee myös Suomen Hyötytuulen opastuskeskus.


title: Suomen Hyötytuuli

text: Elinkeinoministeri Jan Vapaavuori ilmoitti marraskuussa 2014 valinneensa Suomen Hyötytuulen Porin Tahkoluodon merituulipuistohankkeen 20 miljoonan euron merituulivoimalapuistojen demonstraatiotuen saajaksi. Puiston rakennustyöt alkoivat kesällä 2016, ja puisto otettiin käyttöön syksyllä 2017. Puisto koostuu kymmenestä 4,2 MW:n merituulivoimalasta, ja sen arvioitu vuosituotanto, 155 GWh, vastaa noin 8 600 sähkölämmitteisen omakotitalon vuotuista energiankulutusta. Merituulipuistoon kuuluu myös Tahkoluodon edustalle vuonna 2010 rakennettu Suomen ensimmäinen offshore-tuulivoimala.


title: Suomen Hyötytuuli

text: Ulkonahkiaisen alueelle Pohjanlahtea on suunnitteilla Ulkonahkiaisen merituulivoimapuisto, mistä on tehty ympäristövaikutusarviointi 98 merituulivoimalasta , mutta Suomen Hyötytuuli Oy;llä on aikomus perustaa sinne vain 25-50 tuulivoimalaan , joidenkin tietojen mukaan 70 voimalaa.


title: Suomen Hyötytuuli

text: Suomen Hyötytuulen Annankankaan tuulipuisto sijaitsee Raahen kaupungin eteläosassa noin 25 kilometrin päässä keskustasta. Tuulipuisto koostuu kymmenestä tanskalaisen Vestas Wind System A/S:n 3,45 megawatin tuulivoimalasta. Tuulivoimaloiden kokonaiskorkeus on 210 metriä ja roottorin halkaisija 126 metriä.


title: Suomen Hyötytuuli

text: Tuulipuiston rakennustyöt alkoivat syksyllä 2016, ja tuulipuisto tuottaa energiaa syksyllä 2017. Hanke on kehitetty yhteistyössä Metsähallituksen kanssa.


title: Suomen Hyötytuuli

text: Tuulipuiston pääurakoinnista vastasi Eltel Networks Oy. Sähköaseman toimitti ABB Oy. Annankankaan tuulipuiston vuotuinen sähköntuotanto on noin 120 000 MWh. Luku vastaa noin 6 500 omakotitalon vuotuista sähköntarvetta.


title: Suomen Hyötytuuli

text:
Raahen Kuljunniemessä sijaitseva tuulipuisto koostuu yhteensä yhdeksästä tuulivoimalasta.
Puisto perustettiin vuonna 2004, jolloin sinne valmistui viisi 2,3 MW:n tuulivoimalaa. Raahen tuulipuistoa laajennettiin vuonna 2010, jolloin sinne pystytettiin neljä Siemensin valmistamaa 2,3 MW:n voimalaa. Siemens aloitti tuulivoimabisneksen ostamalla vuonna 2004 tanskalaisen tuulivoimayhtiö Bonus Energy A/S:n. Bonus toimitti ensimmäiset viisi tuulivoimalaitosta Raaheen.


title: Suomen Hyötytuuli

text: Kuljunniemen tuulipuisto tuottaa noin 50 GWh sähköä vuodessa. Määrä vastaa noin 25 000 kerrostalokaksion vuotuista sähkönkulutusta.


title: Suomen Hyötytuuli

text: Raahen Nikkarinkaarron tuulipuisto sijaitsee Raahen eteläosassa, noin 28 km etäisyydellä kaupungin keskustasta. Puisto koostuu kymmenestä Vestaksen 3,45 MW tuulivoimalasta. Puiston rakennustyöt alkoivat kesällä 2015 ja se vihittiin käyttöön kesäkuussa 2016.


title: Hakim Nouira

text: Hakim Nouira (s. 25. kesäkuuta 1972) on tunisialainen entinen jalkapalloilija, pelipaikaltaan puolustaja. Hän pelasi suurimman osan urastaan tunisialaisessa Espérancessa, jossa hän saavutti useita mestaruuksia.


title: Sociedade Esportiva Palmeiras

text: Sociedade Esportiva Palmeiras, paremmin tunnettu pelkästään nimellä Palmeiras, on São Paulon kaupungissa Brasiliassa toimiva urheiluseura. Tunnetuksi se on tullut jalkapallojoukkueestaan.


title: Orkdal

text: Orkdal on kunta Etelä-Trøndelagin läänissä Norjassa. Orkdalin kunta perustettiin 1. tammikuuta 1838. Orkangerin ja Orklandin kunnat erotettiin siitä 1. heinäkuuta 1920. Ne ja Geitastrand liitettiin takaisin Orkdaliin 1. tammikuuta 1963. Tammikuussa 2013 tehdyn väestönlaskennan mukaan Orkdalin kunnassa oli 11 519 asukasta.


title: Osen

text: Osen on kunta Etelä-Trøndelagin läänissä Norjassa. Osenin kunta perustettiin, kun se erotettiin Bjørnørin kunnasta 1. kesäkuuta 1892. Tammikuussa 2013 tehdyn väestönlaskennan mukaan Osenin kunnassa oli 1 010 asukasta.


title: Rennebu

text: Rennebu on kylä Etelä-Trøndelagin läänissä Norjassa. Rennebun kunta syntyi, kun se erotettiin Meldalin kunnasta vuonna 1839. Innsetin pitäjä siirrettiin Kviknen kunnasta Rennebuhun 1. tammikuuta 1966. Tammikuussa 2013 tehdyn väestönlaskennan mukaan Rennebun kunnassa oli 2 534 asukasta.


title: Roan

text: Roan on kunta Etelä-Trøndelagin läänissä Norjassa. Kunnalla on pinta-alaa 377 neliökilometriä, ja asukkaita sillä oli 1 073 vuonna 2004. Roanin kunta muodostui, kun se erotettiin Bjørnørin kunnasta 1. kesäkuuta 1892. Tammikuussa 2013 tehdyn väestönlaskennan mukaan Roanin kunnassa oli 996 asukasta.


title: Michele Sanmicheli

text: Michele Sanmicheli (1484 Verona, Venetsian tasavalta – 1559) oli italialainen arkkitehti ja sotilasinsinööri.


title: Michele Sanmicheli

text: Sanmicheli aloitti arkkitehtuuriopintonsa isänsä ja enonsa johdolla, mutta muutti 16-vuotiaana Roomaan opiskelemaan klassista kuvanveistoa ja arkkitehtuuria Antonio da Sangallon työpajassa. Vuonna 1509 Sanmicheli muutti Orvietoon, Umbriaan, jossa hän suunnitteli useita kirkkoja ja palatseja. Vuonna 1527 Sanmicheli palasi Veronaan, jossa hänestä tuli Venetsian johtavia renessanssiarkkitehtejä.


title: Michele Sanmicheli

text: Veronassa työskennellessään Sanmicheli kehitti tyyliään sopusointuisesta renessanssityylistä manierismiseen suuntaan. Veronan "Palazzo Bevilacqua" on yksi hänen loppuaikansa tyypillisimpiä esimerkkejä.


title: Michele Sanmicheli

text: Sanmicheli on erityisesti tunnettu sotilasarkkitehtuuristaan. Roomassa ollessaan hän kehitti paavi Klemens VII:n toimeksiannosta Parman ja Piacenzan puolustusta. Vuonna 1529 Sanmicheli linnoitti Venetsian määräyksestä Veronan eteläpuolella sijaitsevan Legnagon. Vuoteen 1935 mennessä hänet oli asetettu koko Venetsian tasavallan alueiden linnoitustöiden johtoon. Tähän kuului alueita Rodoksella ja Kyproksella asti. Hänen suurin työnsä oli Venetsian edustalle Lidon saarelle suunniteltu "Forte di Sant'Andrea" -linnoitus.


title: Charles Vess

text: Charles Dana Vess (s. 10. kesäkuuta 1951 Lynchburg, Virginia) on yhdysvaltalainen fantasiataiteilija, sarjakuvapiirtäjä ja kuvittaja. Hänen tyyliinsä on vaikuttanut merkittävästi muun muassa Alfons Muchan ja Arthur Rackhamin taide. Vess on tehnyt yhteistyötä muun muassa Neil Gaimanin, Charles de Lintin ja Jeff Smithin kanssa.


title: Charles Vess

text: Vuonna 1974 Vess suoritti kuvataiteen kandidaatin tutkinnon Virginia Commonwealth Universitystä ja työskenteli animaation parissa ennen kuin muutti 1976 New Yorkiin ja ryhtyi freelance-kuvittajaksi. Hän on tehnyt töitä useille suurille sarjakuvakustantamoille, kuten Marvelille, Dark Horselle ja DC:lle.


title: Charles Vess

text: Vessin ja Neil Gaimanin yhteistyö alkoi 1989, kun Vess kuvitti "Books of Magic" -tarinan ”The Land of Summer’s Twilight”. Pian sen jälkeen hän kuvitti "Sandmanin" jakson ”A Midsummer Night’s Dream”, joka on mukaelma Shakespearen samannimisestä näytelmästä. Se sai vuonna 1991 parhaan novellin World Fantasy Awardin ainoana sarjakuvana koskaan. Gaimanin ja Vessin voiton jälkeen palkinnon sääntöjä muutettiin niin, ettei sarjakuvia enää hyväksytty.


title: Charles Vess

text: Vuonna 1998 ilmestyi Gaimanin saturomaani "Tähtisumua", jota hän ja Vess olivat työstäneet jo neljän vuoden ajan – romaanin idean taivaalta pudonneesta tähtitytöstä Gaiman oli saanut itse asiassa jo 1991. Vess teki kirjan ensimmäiset kuvitukset jo ennen kuin käsikirjoitusta oli olemassa, kustantajan vakuuttamiseksi. Suomeksi "Tähtisumua" on julkaistu vain kuvittamattomana laitoksena. Vuoden 2007 elokuvaversion tekemisessä Vess ei ollut suoraan osallisena, eikä elokuvan visuaalinen ilme nojaakaan tiukasti hänen kuvituksiinsa.


title: Charles Vess

text: Vuonna 2002 Vess kuvitti Jeff Smithin "Rosen", "Luupäiden" spin-off-albumin, ja voitti työstään Eisner-palkinnon.


title: Charles Vess

text: Vess poikkesi heinäkuussa 2008 Suomessa yhtenä Tampereella järjestetyn Finnconin kunniavieraista.


title: Kreikan kuningaskunta

text: Kreikan kuningaskunta () oli vuonna 1832 Lontoon konferenssissa perustettu valtio. Kreikka julistautui itsenäiseksi 7. toukokuuta 1832 käytyään vapaussotaa Turkin Osmanien valtakuntaa vastaan vuodesta 1829. Kreikan kuningaskunnan täysi itsenäisyys tunnustettiin kansainvälisesti Konstantinopolin rauhassa 1832. Sitä edelsi vapaussodasta seurannut lyhytaikainen tasavalta.


title: Kreikan kuningaskunta

text: Vuoteen 1843 kuningas hallitsi yksinvaltiaana (absoluuttinen monarkia). Syyskuussa 1843 syntyi levottomuuksia, joiden rauhoittamiseksi kuningas Otto I suostui kutsumaan kaksikamariset valtiopäivät koolle ja hyväksymään maalle perustuslain.


title: Kreikan kuningaskunta

text: Kuningaskuntana Kreikka oli vuoteen 1924, jolloin monarkia lakkautettiin, ja perustettiin toinen helleenien tasavalta. Kreikka palasi monarkiaan vuonna 1935 ja uudelleen tasavallaksi vuonna 1974. Jälkimmäinen monarkia päättyi seitsemänvuotiseen sotilashallituksen aikana kansanäänestykseen valtiomuodosta.


title: Kreikan kuningaskunta

text: Kreikan kuningaskuntaa hallitsi vuoteen 1862 baijerisperäinen Wittelsbachin hallitsijasuku ja sen jälkeen aina monarkian lakkauttamiseen saakka tanskalaisperäinen Glücksburgin hallitsijasuku.


title: Skander Souayah

text: Skandar Souayah (, s. 20. marraskuuta 1972) on entinen tunisialainen jalkapalloilija, pelipaikaltaan hyökkäävä keskikenttäpelaaja. Hän pelasi suurimman osan urastaan tunisialaisessa Club Sportif Sfaxienissa. Souayah edusti myös maataan vuoden 1998 jalkapallon MM-kisoissa Ranskassa, jossa hän myös teki maansa ainoan maalin Romaniaa vastaan.


title: Skander Souayah

text: Souayahin ammattilaisura alkoi CS Sfaxienissa vuonna 1992, jonka aikana hänestä kehittyi teknisesti hyvä pelaaja ja pelintekijä. Pian hänestä tuli joukkueen suosikkipelaaja ja CS Sfaxienin voittaessa Tunisian liigamestaruuden vuonna 1995 Souayah nimitettiin seuraavalla kaudella kapteeniksi. Hän saavutti joukkueensa kanssa menestystä vuosina 1998 ja 2000 voitettuaan CAF Cupin ja Arabian Mestarien liigan. Souayah kuitenkin riitaantui CS Sfaxienin johtoportaan kanssa ja siirtyi vuonna 2001 Espéranceen, jossa hän myös päätti uransa vuonna 2005.


title: Skander Souayah

text: 27. maaliskuuta 2002 Souayah antoi positiivisen dopingnäytteen Norja -ottelun jälkeen Tunisiassa. Näytteessä hänen verestään löydettiin nandrolonia. Souayahille langetettiin kuuden kuukauden pelikielto, joka alkoi 8. toukokuuta 2002.


title: Katja Joutsijoki

text: Katja Maria Joutsijoki (s. 4. joulukuuta 1971, Keuruu) on suomalainen freelance-näyttelijä. Hän on toiminut myös käsikirjoittajana ja ohjaajana. Hän valmistui teatteritaiteen maisteriksi vuonna 1995. Hän on ollut kiinnitettynä Lahden kaupunginteatterissa vuosina 1995-1997 ja tehnyt sen jälkeen lukuisia rooleja Suomen kansallisteatterissa.


title: Katja Joutsijoki

text: Joutsijoki osaa mm. laulaa ja tanssia flamencoa.Kiinnitys 1995-1997 Lahden kaupunginteatteri


title: Katja Joutsijoki

text: Rooleja Suomen Kansallisteatterissa


title: Lastenlinna

text: Lastenlinna on entinen lastensairaala Helsingin Taka-Töölössä Lastenklinikan lähellä. Se on kuulunut Helsingin ja Uudenmaan sairaanhoitopiirille HUS:ille.


title: Lastenlinna

text: Lastenlinnan sairaalan toiminta alkoi 1917 Helsingin Kalliossa. Se oli vuosina 1921–1967 Mannerheimin Lastensuojeluliiton hallinnassa, kunnes se vuoden 1968 alussa siirtyi Helsingin Lastenlinnan kuntainliitolle, jossa oli jäseninä 105 kuntaa. Lastenlinnan kuntainliitto pysyi itsenäisenä lähes 30 vuotta, kunnes se vuoden 1997 alussa siirtyi HYKS:ille, osaksi Lasten ja nuorten sairaalaa.


title: Lastenlinna

text: Lastenlinnan nykyinen rakennus valmistui Taka-Töölöön 1948. Sen ovat suunnitelleet arkkitehdit Elsi Borg, Otto Flodin ja Olavi Sortta. Siihen liittyvä sivurakennus valmistui vuonna 1959.


title: Lastenlinna

text: Arkkiatri Arvo Ylppö toimi Lastenlinnan ylilääkärinä vuodesta 1920 vuoteen 1963 saakka.


title: Lastenlinna

text: Lastenlinnan ja viereisen Lastenklinikan toiminnot siirrettiin syyskuussa 2018 avattuun Uuteen lastensairaalaan. Samalla Lastenlinnan rakennus poistui sairaalakäytöstä. HUS on suunnitellut rakennuksen myyntiä, koska sitä ei enää tarvita sairaalana. Vanhat, 1930- ja 1940-luvuilla rakennetut sairaalat ovat ahtaita ja jatkuvasti jostain osistaan korjauksessa, mikä on vaikeuttanut merkittävästi niiden toimintaa.


title: Jhonas Enroth

text: Jhonas Erik Enroth (s. 25. kesäkuuta 1988 Tukholma, Ruotsi) on ruotsalainen jääkiekkomaalivahti, joka edustaa KHL:ssä pelaavaa Dinamo Minskiä.


title: Jhonas Enroth

text: Enroth on Huddinge IK:n kasvatti. Enroth pelasi Huddingen juniorijoukkueissa kauteen 2004–2005 asti. Hän pääsi kauden aikana debytoimaan aikuisten tasolla, kun hän pelasi kaksi ottelua Ruotsin toiseksi korkeimmalla sarjatasolla Allsvenskanissa. Seuraavaksi kaudeksi, 2005–2006, hän siirtyi Södertälje SK:n joukkueeseen, jonka riveissä pelasi 39 SuperElitin runkosarjaottelua. Enrothilla oli sarjan paras torjuntaprosentti sekä pienin päästettyjen maalien keskiarvo.


title: Jhonas Enroth

text: Kaudeksi 2006–2007 Enroth siirtyi pelaamaan Södertäljen miesten joukkueeseen Allsvenskaniin, jossa hän pelasi 24 runkosarjaottelua sarjan parhaalla torjuntaprosentilla, 93,7. Hän kävi myös juniorijoukkueessa pelaamassa kolmessa ottelussa. Södertäljen edustusjoukkue nousi kauden päätteeksi Allsvenskanista Ruotsin korkeimmalle sarjatasolle Elitserieniin Enrothin pelattua yhdeksässä karsintaottelussa torjuntaprosentilla 92,1.


title: Jhonas Enroth

text: Enroth pelasi ensimmäisellä pääsarjatason kaudellaan, 2007–2008, 27 ottelua torjuntaprosentilla 93,2. Hän oli yksi neljästä ehdokkaasta vuoden tulokkaan valinnassa. Hänellä oli tulokaskaudellaan koko Elitserienin paras torjuntaprosentti sekä pienin päästettyjen maalien keskiarvo.


title: Jhonas Enroth

text: NHL:n kykyjenetsintätoimisto sijoitti Enrothin ennen Euroopassa pelaavien maalivahtien ykköseksi. Buffalo Sabres varasi hänet lopulta toisella kierroksella yhteensä tilaisuuden 46. pelaajana.


title: Jhonas Enroth

text: Enroth osallistui kesällä 2007 ensimmäistä kertaa hänet varanneen Sabresin järjestämälle tulokasleirille. 31. toukokuuta 2008 Enroth solmi Elitserienissä hyvin sujuneen kauden jälkeen kolmivuotisen tulokassopimuksen Sabresin kanssa. Saman kesän aikana Enroth osallistui edellisvuoden tapaan Sabresin järjestämälle tulokasleirille. Enroth kutsuttiin NHL-kokoonpanoon ensimmäisen kerran helmikuussa hänen pelattuaan ennen tätä AHL-farmijoukkue Portland Piratesissa 43 ottelua torjuntaprosentilla 91,5. Hän ei kuitenkaan päässyt vielä debytoimaan. Tulokaskautensa aikana Enroth pelasi 58 AHL:n runkosarjaottelua sekä viisi pudotuspeliottelua.


title: Jhonas Enroth

text: Enroth pääsi kaudella 2009–2010 debytoimaan NHL:ssä pelattuaan Sabresin paidassa 7. marraskuuta 2009 ottelussa Boston Bruinsia vastaan. Hän torjui 33 ottelua Sabresin hävitessä ottelun lukemin 4-2. Tämä jäi hänen kauden ainoaksi NHL-otteluksi. AHL:n puolella hän pelasi 48 runkosarjaottelua. Kauden 2010–2011 Enroth joutui aloittamaan Portlandissa, kun Sabres tiputti hänet lokakuun alussa NHL-kokoonpanosta. Enroth pelasi kauden aikana 14 NHL-runkosarjaottelua sekä yhden pudotuspeliottelun. Enrothista tuli ensimmäinen maalivahti, joka on ottanut kaikki kolme ensimmäistä voittoansa rangaistuslaukauskilpailussa.


title: Jhonas Enroth

text: Enroth teki heinäkuussa 2011 Sabresin kanssa kaksivuotisen jatkosopimuksen. Kauden 2011–2012 Enroth pelasi kokonaisuudessaan NHL:n puolella, jossa hän pääsi pelaamaan 26 ottelussa. Hänet valittiin kauden päätteeksi ensimmäiseen tulokkaiden tähdistöön.


title: Jhonas Enroth

text: Enroth siirtyi kauden 2012–2013 työsulun alkaessa kasvattajaseuraansa Huddinge IK:hon. Hän pelasi Huddingessa kaksi ottelua, jonka jälkeen vaihtoi Allsvenskanissa pelanneeseen Almtuna IS:ään. Enroth pelasi Almtunassa 14 ottelua torjuntaprosentilla 91,7. Työsulun päätyttyä hän palasi Sabresiin, jossa pelasi 12 runkosarjaottelua.


title: Jhonas Enroth

text: Kesäkuussa 2013 Enroth ja Sabres solmivat kahden vuoden mittaisen jatkosopimuksen. Edelliskaudella NHL-kokoonpanossa paikkansa varmistanut Enroth pelasi runkosarjassa 28 ottelua. Hänen torjuntaprosenttinsa oli 91,1. Seuraavalla kaudella Enrothin peliaikan kasvoi ja hän pelasi Sabresissa 37 ottelua ennen kuin Sabres kauppasi hänet Dallas Starsiin helmikuussa 2015. Vaihdossa Stars antoi toisen ruotsalaisvahdin Anders Lindbäckin sekä kolmannen kierroksen varausvuoron . Enroth pelasi kauden aikana Starsin paidassa 13 runkosarjaottelua.


title: Jhonas Enroth

text: Kesällä 2015 HK Atlant kauppasi Enrothin KHL-oikeudet SKA Pietarille. Hänen sopimuksensa Dallasin kanssa päättyi kesällä, eikä sitä uusittu. Enroth siirtyi heinäkuun ensimmäisenä päivänä vapaiden markkinoiden alettua Los Angeles Kingsin varamaalivahdiksi yksivuotisella sopimuksella, jonka arvo oli 1,25 miljoonaa dollaria. Enroth pääsi kauden aikana pelaamaan Jonathan Quickin takana vain 16 runkosarjaottelua, joissa hän torjui 92,2 prosentin varmuudella. Kings ei kuitenkaan jatkanut Enrothin sopimusta kauden jälkeen.


title: Jhonas Enroth

text: Lokakuussa 2016 Enroth teki yksivuotisen sopimuksen Toronto Maple Leafsin kanssa.


title: Jhonas Enroth

text: Enroth edusti Ruotsin alle 18-vuotiaiden maajoukkuetta ensimmäisen kerran vuoden 2005 maailmanmestaruuskilpailuissa, joissa hän torjui kolmessa ottelussa torjuntaprosentilla 94,2. Turnaus päättyi pronssiottelun voittoon. Enroth edusti Ruotsia myös seuraavan vuoden kisoissa, jolloin hän pelasi viisi ottelua 94,3 prosentin varmuudella.


title: Jhonas Enroth

text: Enroth edusti Ruotsin nuorten maajoukkuetta kahdesti vuosina 2007 ja 2008. Jälkimmäisissä Ruotsi voitti hopeaa Enrothin pelattua viisi ottelua. Hänen torjuntaprosenttinsa oli 90,5 ja hänet valittiin Ruotsin joukkueen kolmen parhaan pelaajan joukkoon.


title: Jhonas Enroth

text: Enroth pääsi kauden 2007–2008 aikana debytoimaan aikuisten maajoukkuetasolla, kun hän pelasi yhden Euro Hockey Tour -ottelun. Tämän jälkeen seurasi kolmen kauden mittainen tauko, jonka aikana hän ei maajoukkueeseen päässyt. Kaudella 2011–2012 hän kuitenkin pääsi pelaamaan kaksi Euro Hockey Tourin ottelua. Hän onnistui vakuuttamaan Ruotsin valmennusjohdon ja sai paikan Ruotsin joukkueessa vuoden 2012 maailmanmestaruuskilpailuissa. Hän teki aikuisten arvokisadebyyttinsä pelatessaan turnauksessa kaksi ottelua.


title: Jhonas Enroth

text: Vuoden 2013 maailmanmestaruuskilpailuissa Enroth pääsi toisena vuotena peräkkäin edustamaan Ruotsia. Hän pelasi turnauksessa seitsemän ottelua Ruotsin voittaessa maailmanmestaruuden. Enroth valittiin turnauksen parhaaksi maalivahdiksi, kun hänen torjuntaprosenttinsa, 95.6, oli turnauksen paras sekä päästettyjen maalien keskiarvo 1.15 turnauksen pienin. Lisäksi hänet valittiin turnauksen tähdistökentälliseen.


title: Jhonas Enroth

text: Enroth ei loukkaantumisen vuoksi päässyt edustamaan Ruotsia vuoden 2014 maailmanmestaruuskilpailuissa. Vuonna 2015 hän kuitenkin oli jälleen mukana turnauksessa. Hän torjui kuudessa ottelussa torjuntaprosentilla 87,6.


title: Imperiex

text: Imperiex on kuvitteellinen hahmo, jonka loivat Jeph Loeb ja Ian Churchill. Hahmo esiintyi ensi kerran DC Comicsin kustantamassa sarjakuvassa Superman #153 helmikuussa 2000.


title: Imperiex

text: Imperiex on puhdasta energiaa, joka käyttää humanoidimaisen näköistä jättiläismäistä haarniskaa. Hänet tunnetaan galaksien tuhoajana ja tuhosi muun muassa sotamaailman, jonka jälkeen Mongulin poika tuli varoittamaan maaplaneettaa Imperiexin tulosta. Mongul sai suostuteltua Teräsmiehen taistelemaan rinnallaan Imperiexiä vastaan, jonka he myös voittivat, saadakseen vain selville, että kyseessä oli klooni. Alkuperäinen Imperiex puolestaan on huomattavasti suurempi ja voimakkaampi olento, joka väittää huomanneensa epätäydellisyyttä maailmankaikkeuden rakenteessa ja suunnittelee sen tuhoamista luodakseen uuden ja täydellisen maailman. Tehdäkseen tämän hän suuntaa kohti maaplaneettaa, joka pitää maailmankaikkeutta yhdessä, jonka tuhoamiseen Imperiex aiheuttaa uuden alkuräjähdyksen. Tuolloin presidenttinä toiminut Lex Luthor kokosi maailman kaikki supersankarit kasaan mukaan lukien Yhdysvaltain armeijan taistellakseen Imperiexiä ja hänen joukkojaan vastaan. Huolimatta voitosta Imperiexin tuhoaminen ei säästänyt maaplaneettaa tappiolta, sillä sodan aikana kuoli noin kahdeksan miljoonaa ihmistä, sekä useita supersankareita, kuten Hippolyta, Maxima, kenraali Sam Lane, Vesimies, Tuomiopäivä, Guy Gardner ja Teräs.


title: Imperiex

text: Imperiex esiintyi ensi kerran televisiossa animaatiosarjan Legion of Super Heroesin toisella tuotantokaudella, jossa hahmon äänenä toimi Phil Morris. Imperiex oli muukalaisten orja, josta kehittyi voittamaton gladiaattori noin 3900-4000-luvulla ja vuosien ajan hänen loukkaantuessa pahasti sen kehon osia korvattiin voimakkailla teknisillä osilla, jotka loi todella nuori tiedemies Abel. Prosessin päätteeksi ainoastaan Imperiexin aivot olivat jäljellä tämän orgaanisista elimistä. 4000-luvun alussa hän oli tuhonnut suurimman osan galakseista, jonka seurauksena eräs tiedemies K3NT loi Teräsmies-X:n tuhotakseen Imperiexin. Epäonnistuessaan tehtävässään hän palasi ajassa taaksepäin pyytääkseen apua 3000-luvun Avaruussankarien legioonalta, jonka seurauksena Imperiex oletti Teräsmies-X:n olleen kuollut ja varasti hänen aika-avaimen, jolla Imperiex matkasi myös 3000-luvulle. Tämän seurauksena Teräsmies-X yhdessä legioonalaisten ja alkuperäisen Teräsmiehen kanssa saivat taistella uudelleen Imperiexiä vastaan.


title: Plombi

text: Plombi eli kaksipuolinen lyijysinetti oli keskiajalla yleinen tapa todistaa asiakirjan tai tavaran aitous. Kangaskaupassa plombeja käytettiin kangaspakkojen merkitsemiseen 1200-luvulta aina 1600-luvulle saakka. Asiakirja saatettiin todentaa myös bullalla, joka oli tehty savesta tai vahasta.


title: Plombi

text: Plombit koostuvat kahdesta puolesta, joista toinen on reiällinen ja joista toisessa on tappi, jotka taivutetaan yhteen niin että kangas jää väliin. Plombi niitattiin yhteen alasimella tai erityisillä pihdeillä, jolloin sen pintaan jäi haluttu kuvio. Tekstiilipakkojen plombeissa kaupunkien ja kiltojen vaakunat ovat yleisiä kuva-aiheita. Joissakin plobmeissa puolestaan on kankaan laadusta ja koosta kertovia tekstejä ja numeroita, valmistajan tai omistajan nimi tai muita tietoja. Plombin koko on myös voinut suoraan kertoa kankaan laadusta: pienet sinetit ovat voineet kuulua hienompaan kankaaseen, kuten silkkiin, kun taas isompia plombeja on voitu käyttää raskaammissa kangaslaaduissa. Isomman pääsinetin lisäksi kankaassa on voinut olla myös pienempiä, lisäinformaatiota antavia plombeja.


title: The Rolling Stones, Now!

text: The Rolling Stones, Now! on The Rolling Stonesin kolmas Yhdysvalloissa julkaistu albumi, joka ilmestyi helmikuussa 1965. Sitä pidetään eräänlaisena kohokohtana yhtyeen alkuvaiheen Yhdysvaltain julkaisuista. Albumin tunnetuin kappale lienee Britanniassa listaykköseksi noussut Howlin' Wolf -cover "Little Red Rooster".


title: The Rolling Stones, Now!

text:
Seitsemän albumin kappaleista sisältyi yhtyeen edelliselle Britanniassa julkaistulle albumille "The Rolling Stones No. 2".
Osa "The Rolling Stones, Now!":n" kappaleista taas julkaistiin seuraavan "Out of Our Heads" -albumin brittiversiolla. "Mona (I Need You Baby)" oli julkaistu vuonna 1964 yhtyeen "debyyttialbumin" brittiversiolla. Albumin päättävää "Surprise, Surprise" -kappaletta ei julkaistu Britanniassa ennen vuotta 1989.


title: The Rolling Stones, Now!

text:
"The Rolling Stones, Now!" nousi Billboard -albumilistan sijalle #5 ja siitä tuli yhtyeen historian toinen kultalevy Yhdysvalloissa. Vuonna 2003 Rolling Stone -lehti valitsi albumin kaikkien aikojen albumien listalla sijalle 181.A-puoli
B-puoli


title: Erich Hoepner

text: Erich Hoepner (14. syyskuuta 1886 Frankfurt an der Oder, Brandenburg, Saksa – 8. elokuuta 1944 Plötzenseen vankila, Berliini, Saksa) oli saksalainen kenraalieversti toisen maailmansodan aikana. Sukunimi esiintyy lähinnä ei-saksalaisissa lähteissä joskus myös virheellisesti muodossa "Höpner".


title: Erich Hoepner

text: Taitava panssarikenraali Hoepner lukeutui Adolf Hitlerin vastustajiin ja osallistui tämän salamurhaamiseen ja vallankaappaukseen tähdänneeseen heinäkuun 20. päivän salaliittoon. Hankkeen epäonnistuttua Hoepner teloitettiin Plötzenseen vankilassa. Sodan jälkeen Hoepneria arvostettiin yhtenä Hitleriä ja natsivaltaa vastaan nousseista vastarintaliikkeen jäsenistä, mutta sittemmin hänen motiivejaan on kritisoitu.


title: Erich Hoepner

text: Hoepner syntyi Frankfurt an der Oderissa 1886. Hänen isänsä oli armeijan lääkintäupseeri Kurt Hoepner ja äitinsä Elisabeth o.s. Kienast. Pian hänen syntymänsä jälkeen perhe muutti Charlottenburgiin, jonne isä-Kurt perusti vastaanoton. Erich varttui ja kävi koulua kaupungissa. Hän kirjoitti ylioppilaaksi Keisarinna Augustan lukion parhaana ja sai arvonimen "primus omnium". Hän menestyi erityisesti historiallisissa ja kansallisissa aineissa. Hoepner käsitteli kirjoittamissaan kouluesseissä mielellään vapauden tärkeyttä.


title: Erich Hoepner

text: Maaliskuussa 1905 pian lukion jälkeen Hoepner liittyi upseerioppilaaksi Metziin sijoitettuun schleswigholsteinilaiseen 13. rakuunarykmenttiin. Hänet ylennettiin vänrikiksi vielä saman vuoden marraskuussa ja luutnantiksi seuraavan vuoden elokuussa. Arvioinnissa luutnantti Hoepneria kehuttiin erityisesti ihmissuhdetaidoista. Lomansa hän vietti mielellään Nancyssa ja Pariisissa tutustumassa huolettomaan ranskalaiseen elämäntyyliin.


title: Erich Hoepner

text: Vuonna 1910 Hoepner meni naimisiin charlottenburgilaisen kauppaneuvoksen tyttären Irma Gebauerin kanssa. Irma oli Hoepnerin nuoruudenrakkaus, ja pari oli tuntenut toisensa jo muutaman vuoden. Avioliitosta syntyi kaksi lasta, tytär ja poika. Hoepnerin kadettiaika päättyi vuonna 1911, ja hänestä tuli rykmenttinsä adjutantti. Hän palveli tehtävässä kaksi vuotta, kunnes siirtyi opiskelemaan Preussin sotakorkeakouluun Berliiniin lokakuussa 1913. Helmikuussa 1914 hänet ylennettiin yliluutnantiksi.


title: Erich Hoepner

text: Hoepnerin opinnot keskeytyivät, kun ensimmäinen maailmansota syttyi ja hänet komennettiin aseupseeriksi XVI armeijakunnan esikuntaan elokuussa 1914. Armeijakunta toimi sodan alussa osana Schlieffen-suunnitelman mukaista hyökkäystä länsirintamalla, ja se eteni Ardennien vuoristoalueen kautta Verduniin. Kesäkuussa 1915 Hoepner ylennettiin ratsumestariksi. Saman vuoden lokakuussa hänet siirrettiin myös länsirintamalle sijoitetun VI armeijakunnan esikuntaan.


title: Erich Hoepner

text: Hoepner toimi sodassa myös rintamatehtävissä. Vuonna 1916 hän oli eskadroonan päällikkönä Argonnessa, jossa käytiin juoksuhautasotaa. Hoepner kirjoitti vaimolleen lähes päivittäin. Kun hän sai siirron takaisin esikuntatehtäviin, hän kirjoitti huojentuneena: ”"Sinä aikana kun johdin komppaniaani, en menettänyt yhtään miestä."” Vuoden lopulla hän toimi yleisesikuntaupseerina 1. armeijassa, johon VI armeijakunta kuului. Tammikuussa 1917 Hoepner siirrettiin 7. armeijan esikuntaan ja seuraavana vuonna 105. jalkaväkidivisioonan esikuntaan, jossa hän palveli vielä sodan päättyessä Saksan häviöön 11. marraskuuta 1918. Sodan aikana hänet palkittiin 1. ja 2. luokan rautaristeillä.


title: Erich Hoepner

text: Hoepner jäi palvelukseen Weimarin tasavallan armeijaan, vaikka sen kokoa rajoitettiin Versailles’n rauhansopimuksessa. Vuoden 1919 alussa hänet siirrettiin 36. jalkaväkidivisioonan esikuntaan ja toukokuussa Reichswehrin 17. prikaatin esikuntaan.


title: Erich Hoepner

text: Keväällä 1920 Hoepner osoitti ensimmäistä kertaa poliittista suuntautumista sotilaana. Monien sotilaskollegoidensa lailla hän oli pettynyt Versaillesin rauhansopimuksen ankariin ehtoihin. Hän osallistui armeijan oikeistolaisen aineksen mukana monarkistien ja äärioikeistolaisten järjestämään Kappin vallankaappausyritykseen, joka kuitenkin kuivui kokoon työväen lakkoilun ja mielenosoitusten vuoksi.


title: Erich Hoepner

text: Toukokuussa 1920 Hoepnerista tuli komppanianpäällikkö 2. ratsurykmenttiin. Lokakuussa 1921 hän siirtyi puolustusministeriön ratsuväen tarkastajaksi. Hän palveli tehtävässä noin kaksi vuotta, kunnes sai siirron syntymäkaupunkiinsa sijoitetun 1. ratsuväkidivisioonan esikuntaan. Hänet ylennettiin majuriksi 1926, ja lokakuussa 1927 hänet siirrettiin esikuntaupseeriksi 1. divisioonaan, joka oli sijoitettu Königsbergiin. Kaupungissa viettämänsä kolmen vuoden aikana Hoepner todennäköisesti tutustui sen apulaispormestariin Carl Friedrich Goerdeleriin, jonka kanssa hän myöhemmin punoi juonia natsihallintoa vastaan.


title: Erich Hoepner

text: Huhtikuussa 1930 Hoepner ylennettiin everstiluutnantiksi ja siirrettiin samalla Braunschweigissa sijainneen 17. jalkaväkirykmentin 1. pataljoonan komentajaksi. Eräänä päivänä hän seurasi isänsä kanssa kotitalonsa parvekkeelta, kun natsipuolueen SA-joukot ja kommunistien "Rotfront" tappelivat heidän alapuolellaan kadulla. Kommunistien vastustajana Hoepner aikoi osallistua kahakointiin natsien puolelle, mutta hänen isänsä kielsi häntä tiukasti: ”"Sinä pysyt täällä! He ovat huligaaneja, etkä sinä liity heihin!"”


title: Erich Hoepner

text: Vuonna 1932 Hoepner siirrettiin Potsdamiin perinteikkään 4. ratsuväkirykmentin komentajaksi.


title: Erich Hoepner

text: Natsit nousivat valtaan 30. tammikuuta 1933, kun presidentti Paul von Hindenburg nimitti Adolf Hitlerin Saksan valtakunnankansleriksi. Ammattisotilaat ottivat uuden hallinnon vastaan ristiriitaisin mielin. Hitlerin lupaus purkaa häpeällisenä pidetty Versailles’n rauhansopimus ja nostaa armeija entiseen loistoonsa miellytti upseereja, mutta samalla natsien käymä ruma ja väkivaltainen poliittinen kampanjointi loi epäluuloja. Monet aatelissäätyyn kuuluneet vanhojen preussilaisten sotilassukujen vesat halveksivat Hitleriä, jota he kutsuivat Paul von Hindenburgin lailla ”böömiläiseksi pikku korpraaliksi”.


title: Erich Hoepner

text: Etuja sotilaille seurasi joka tapauksessa pian. Koska armeijaa laajennettiin, sen johtoon tuli valtaisa määrä avoimia paikkoja. Hitlerin valtaannousun jälkeisenä päivänä Hoepner ylennettiin everstiksi ja siirrettiin takaisin Königsbergiin sijoitetun 1. divisioonan esikuntaan. Hänestä tuli alueella olevan I armeijakunnan esikuntapäällikkö lokakuussa 1934.


title: Erich Hoepner

text: Erään alaisensa todistuksen mukaan Hoepner vastusti natsihallintoa ensimmäistä kertaa juuri Königsbergissä. Natsipuolueen nimittämä aluejohtaja Erich Koch haali nimeämänsä säätiön omistukseen yrityksiä, joiden omistajat eivät kuuluneet natsipuolueeseen. Koch halusi korvata elbingläisen laivanvarustamon johdon puoluetovereillaan ja syytti varustamon johtajaa Noelia veropetoksista. Kun Noel oli liikematkalla Moskovassa, Kochin miehet tutkivat hänen toimistonsa ja takavarikoivat kassakaapin, joka sisälsi todistusaineistoa, joka ei käynyt yksiin Kochin syytösten kanssa. Koch taivutti poliisin antamaan Noelista pidätysmääräyksen. Hoepner tuli kuitenkin väliin ja matkusti saman tien sotaministeriöön Berliiniin. Hoepner sai kumotuksi Noelin pidätysmääräyksen, ja hän sai takaisin paperit, jotka todistivat Noelin syyttömyyden.


title: Erich Hoepner

text: Hoepner siirrettiin takaisin Berliiniin komentoryhmä 1:n yleisesikuntapäälliköksi syksyllä 1935. Kenraalikuntaan hän nousi vuoden 1936 alussa, kun hänet ylennettiin kenraalimajuriksi. Lokakuussa 1937 liikkuvan panssarisodankäynnin puolestapuhujana tunnettu Hoepner sai ensimmäisen komentajuutensa panssariyksikössä. Hänestä tuli 1. kevyen prikaatin komentaja. Nimestään huolimatta yksikkö oli aggressiiviseen tiedusteluun tarkoitettu osittain panssaroitu ja osittain mekanisoitu tavallista prikaatia suurempi joukko-osasto. Hoepner järjesti sotaharjoituksia, joissa huomattiin prikaatin komentorakenne yksikölle riittämättömäksi. Hän johti prikaatia sen olemassaolon ajan, ja kun yksiköstä tehtiin vuoden kuluttua 1. kevyt divisioona, hänet siirrettiin XVI moottoroidun armeijakunnan komentajaksi. Hoepner oli palvellut samannimisessä armeijakunnassa ensimmäisen maailmansodan alkaessa.


title: Erich Hoepner

text: Vuoden 1938 alusta Hoepner ylennettiin kenraaliluutnantiksi. Hän ei ollut tyytyväinen Hitleriin eikä natsihallintoon. Hänen mielestään Hitlerin ajama aggressiivinen politiikka tulisi väistämättä käynnistämään uuden suursodan. Useita kenraaleja oli jo liittynyt vallankaappausta suunnittelevaan natsien vastaiseen salaliittoon. Hoepner liittyi mukaan ja oli valmis myös toimintaan. Vuonna 1938 laaditussa kenraalien Ludwig Beckin ja Franz Halderin vallankaappaussuunnitelmassa Hoepnerin tehtävänä oli käyttää divisioonaansa Heinrich Himmlerin Münchenissä olevaa SS-osastoa vastaan, mikäli tämä pyrkisi Berliiniin keskeyttämään meneillään olevaa vallankaappausta. Yhdistyneen kuningaskunnan ja Ranskan myöntyminen Hitlerin vaatimuksiin teki kuitenkin upseerisalaliiton suunnitelmat sillä kertaa tyhjiksi.


title: Erich Hoepner

text: Hoepner sai ylennyksen täydeksi ratsuväenkenraaliksi Hitlerin 50-vuotispäivänä 20. huhtikuuta 1939.


title: Erich Hoepner

text: Toinen maailmansota alkoi 1. syyskuuta 1939, kun Hitlerin johtama Saksa hyökkäsi Puolaan. Hoepner oli mukana hyökkäyksessä Puolaan komentaen armeijakuntaansa, joka oli alistettu Walter von Reichenaun 10. armeijalle.


title: Erich Hoepner

text: Johannes Blaskowitzin johtama 8. armeija eteni nopeasti kohti Strykówia ja edelleen kohti Varsovaa, kun se joutui Kutnoon vetäytyneen puolalaisen Poznań-armeijan hyökkäyksen kohteeksi pohjoisesta 9. syyskuuta 1939. Kutnon taistelu alkoi. 8. armeijan eteläpuolella edenneen Reichenaun 10. armeijan täytyi tulla apuun. Hoepnerin XVI armeijakunta oli liikkunut Radomskosta suoraan kohti Varsovaa, mutta nyt se määrättiin saartamaan sekä Kutnon ja Bzurajoen väliin muodostunutta taskua että Varsovan länsipuolelle muodostunutta pullistumaa ja estämään vihollisjoukkojen vetäytymistä. Tämän jälkeen 10. armeija saartoi noin 10 puolalaista divisioonaa. Taistelu antoi puolalaisille aikaa vahvistaa pääkaupunkinsa puolustusta, mutta Neuvostoliiton liityttyä mukaan Puolan valtaamiseen maa oli tuomittu tuhoon. Onnistuneen operaation jälkeen Hoepner palkittiin lokakuussa 1939 rautaristin ritariristillä.


title: Erich Hoepner

text: Ranskaan suunnattua operaatiota varten Hoepnerin XVI armeijakunta liitettiin Walter von Reichenaun 6. armeijaan joulukuussa 1939. 6. armeija kuului puolestaan Fedor von Bockin armeijaryhmä B:hen. Se ylitti Maasjoen ja kärsi raskaita tappioita Ranskan 1. armeijan osia vastaan käydyssä Hannutin taistelussa, joka oli historian ensimmäinen suuri panssaritaistelu. Vapauduttuaan taistelusta Hoepnerin armeijakunta siirrettiin avustamaan 4. armeijaa Ardennien kautta tapahtuvassa läpimurrossa. Charleroin ja Maubeugen taistelujen jälkeen armeijakunta taisteli Escautissa ja Lysjoella. Sieltä yksikkö liikkui Sommen läpi ja osallistui raskaisiin taisteluihin Noyonissa Oisejoen varrella.


title: Erich Hoepner

text: Theodor Eicken komentama SS-divisioona Totenkopf oli yksi Hoepnerin johtamaan armeijakuntaan kuuluneista divisioonista. Totenkopf oli ehtinyt edetessään suorittaa jo muutaman siviileihin kohdistuneen joukkomurhan, mutta vasta tieto brittivankien teloituksesta kantautui Hoepnerin korviin. SS-Totenkopfiin kuulunut osasto oli 27. toukokuuta 1940 ampunut 97 brittiläistä sotavankia. Le Paradisin joukkomurhasta tuli ensimmäinen kuuluisa Waffen-SS:n suorittama sotarikos länsirintamalla.


title: Erich Hoepner

text: Kolme päivää aiemmin Hoepner oli haukkunut alaisensa Eicken ”teurastajaksi”, koska tämän johtama divisioona oli kärsinyt suuria ja tarpeettomia tappioita. Hoepner ei ihaillut SS:ä, vaan piti sen upseereja taitamattomina kerskureina ja pyrkyreinä. Joukkomurhasta kuultuaan Hoepner vaati järjestettäväksi tutkimukset, ja ne aloitettiinkin. SS-kenraali Sepp Dietrich sanoi tapauksesta seuraavasti: ”"Ihmishengellä ei ollut suurta arvoa SS:lle, eikä se halunnut estää tehtävän täyttämistä."” Kuultuaan tästä Hoepner totesi, ettei kukaan kunnollinen ja vastuuntuntoinen upseeri voisi puhua noin. Aluksi Eickeltä ja hänen miehiltään kiellettiin Ranskan valtauksen kunniaksi myönnetyt mitalit, mutta myöhemmin ne myönnettiin heille. Hoepnerin vaatimuksista huolimatta joukkomurhaan osallistuneita ei rangaistu natsivallan aikana.


title: Erich Hoepner

text: Hoepneria arvostelleet ovat sodan jälkeen sanoneet, että hän tuntui ajoittain omaksuneen natsien julman maailmankatsomuksen. Ennen hyökkäystä Puolaan Hoepner oli kirjoittanut vaimolleen: ”Puolan kysymys täytyy ratkaista nyt kerralla.” Hän viittasi natsien suosimaan ideaan "Lebensraumista", jonka mukaan Saksan täytyi laajeta luonnollisen sijaintinsa mukaan, ei hankkimalla siirtomaita kaukaa, vaan valtaamalla Saksan kansalle tilaa läheltä, mieluiten idästä. Puolan valtaaminen oli sujunut lähes ongelmitta, mutta miehitystä häirinneeseen partisaanitoimintaan Hoepner suhtautui ankarasti. Hän antoi julistuksen, jota levitettiin kirjallisesti Varsovan alueella. Julistuksessa ilmoitettiin, että jokaista partisaanien tappamaa saksalaista kohti tullaan ampumaan 20 puolalaista.


title: Erich Hoepner

text: Välillä Hoepner tuntui toivovan rauhan jatkuvan. Viikko ennen sodan alkua hän kirjoitti Sleesiasta vaimolleen uskovansa rauhanomaiseen ratkaisuun Puolan kysymyksessä. Kaksi päivää hyökkäyksen alkamisen jälkeen hän luotti yhä diplomaattisiin keinoihin. Viikkoa myöhemmin, 9. syyskuuta, hän kirjoitti vaimolleen, että vaikka sota oli alkanut hyvin, hän epäili siinä käyvän lopulta huonosti. Vielä 20. syyskuuta, kun Puola oli jo hävinnyt, Hoepner toivoi, että ainakin todellinen sota Ranskaa ja Britanniaa vastaan olisi vältettävissä.


title: Erich Hoepner

text: Ranskan valtaamisen jälkeen Hoepner ei arvostellut Hitleriä niin usein ja kovasanaisesti kuin aiemmin. Nyt alkoi näyttää siltä, ettei Hitlerin vallanhimo suistaisikaan Saksaa turmioon. Myös palkintojen täytyi miellyttää, sillä Hoepner sai miekat ritariristiinsä ja ylennyksen kenraalieverstiksi, josta oli vain askel sotamarsalkan arvoon. Hänen armeijakuntansa muutettiin helmikuussa 1941 4. panssariryhmäksi.


title: Erich Hoepner

text: Operaatio Barbarossaa valmisteltaessa Hoepner antoi 2. toukokuuta 1941 joukoilleen kirjallisen menettelyohjeen:


title: Erich Hoepner

text: Käskyssä on nähtävissä samoja linjauksia kuin Hitlerin antamissa Barbarossa-asetuksessa (13. toukokuuta 1941) ja komissaarikäskyssä (6. kesäkuuta 1941). Samanlaisia käskyjä antoivat muutkin operaatio Barbarossaan osallistuneet komentajat, kuten muun muassa Walter von Reichenau Reichenau-käskyssään 10. lokakuuta 1941.


title: Erich Hoepner

text: Saksa aloitti suurhyökkäyksensä Venäjälle 22. kesäkuuta 1941. Hoepnerin osasto suuntasi koilliseen, eteni vauhdilla Väinäjoelle ja ylitti sen nopeasti. Pian osasto murskasi vastarinnan Stalin-linjalla ja eteni Leningradin alueelle. 6. heinäkuuta mennessä osasto oli edennyt jo lähes 400 kilometriä. Puna-armeijan vahva vastahyökkäys pysäytti sen 13. heinäkuuta ja aiheutti sille raskaita tappioita. Hoepner torjui hyökkäyksen siirtämällä joukkoja avuksi Jaaman ja Lugan alueilta.


title: Erich Hoepner

text: 4. panssariosasto kykeni jatkamaan hyökkäystä Leningradia kohti vasta elokuussa, mutta oli saartanut kaupungin jo syyskuun 7. päivään mennessä. Hitler määräsi kaupungin suoran valtauksen sijasta saartoon, ja Hoepnerin osasto siirrettiin keskustan armeijaryhmän osaksi etenemään kohti Moskovaa.


title: Erich Hoepner

text: Operaatio Taifuunin kohteena oli Moskovan valtaaminen. Hoepnerin osaston tehtävänä oli saartaa puna-armeija Vjazman alueella. 7. lokakuuta osasto oli saartanut yhdessä kenraali Hermann Hothin joukkojen kanssa viisi neuvostoliittolaista armeijaa.


title: Erich Hoepner

text: Hoepnerin joukot etenivät kohti Moskovaa, mutta sään huononeminen ja vastarinnan voimistuminen hidastivat etenemistä suuresti. Marraskuun lopulla hänen etujoukkonsa olivat saavuttaneet Moskovasta luoteeseen sijaitsevan Krasnaja Poljanan. Joulukuun alussa hänen täytyi kuitenkin lähettää raportti, jossa hän ilmoitti panssariosastonsa voimien olevan lopussa. Puna-armeija ryhtyi puolestaan vastahyökkäykseen, ja uutena vuonna Hoepnerin vasen sivusta oli avoin. Tilanteen käydessä ajan myötä sietämättömäksi Hoepner pyysi lupaa vetäytymiseen, mutta ei saanut vastausta. Hän yritti muutaman päivän kuluttua uudelleen ja jäi taas ilman vastausta. Hoepner joutui määräämään vetäytymisen lopulta omalla vastuullaan säästääkseen joukkojaan. Kenraali Günther von Kluge soitti Hoepnerille ja saatuaan selvityksen tilanteesta antoi Hoepnerille luvan vetäytymiseen, mikäli hän itse puolestaan saisi luvan Hitleriltä. Kluge selvitti Hitlerille tilanteen kuitenkin eri tavalla ja sanoi vetäytymisen jo alkaneen ilman Hitlerin lupaa. Hitler raivostui silmittömästi ja määräsi Hoepnerin vapautettavaksi tehtävistään. Jättäessään itärintaman Hoepner piti esikunnalleen puheen, jossa sanoi:


title: Erich Hoepner

text: Vain viisi tuntia sen jälkeen, kun Hoepner oli erotettu, Hitler antoi koko rintamalle luvan vetäytyä. Hoepnerin ura oli kuitenkin jo ohi. Tammikuussa 1942 hänet määrättiin saapumaan heti Berliiniin, jossa hänet vapautettiin tehtävistään ja alennettiin ilman tutkimusta tai sotaoikeutta. Tapahtuneesta ilmoitettiin julkisesti päiväkäskyssä, jonka mukaan ”ex-kenraalieversti Erich Hoepner oli menetellyt raukkamaisesti vastustaessaan Hitlerin käskyä”. Häneltä kiellettiin oikeus kantaa univormuaan ja hänen eläkkeensä peruutettiin.


title: Erich Hoepner

text: Nyt täysin illuusionsa menettänyt Hoepner vetäytyi perheensä pariin Berliinin Grunewaldiin. Hän osallistui aktiivisesti Hitlerin ja natsihallinnon vastaiseen upseerien ja virkamiesten salaliittoon. Hitleriä vastaan tehdyn attentaatin jälkeen Hoepnerin tehtävänä olisi ollut johtaa täydennysarmeijaa (Ersatzheer), mikäli kenraali Friedrich Fromm osoittautuisi epäluotettavaksi. Lopulta Hoepnerin tuli ottaa johtoonsa koko asevoimat Hitlerin lakeijana tunnetulta sotamarsalkka Wilhelm Keitelilta. Häntä myös kaavailtiin vallankaappausta seuraavan väliaikaishallituksen sotaministeriksi.


title: Erich Hoepner

text: Yksi salaliiton keskushenkilöistä, eversti Claus von Stauffenberg räjäytti pommin Hitlerin päämajassa Sudenpesässä Itä-Preussissa 20. heinäkuuta 1944. Ihmeen kaupalla Hitler sai vain vähäisiä vammoja, vaikka oli samassa huoneessa, jossa pommi räjähti. Stauffenberg palasi Berliiniin noin klo 16 ja yritti suostutella epäonnistumisesta huolimatta epäröivää kenraali Frommia jatkamaan suunnitelman mukaisesti. Fromm kieltäytyi, ja salaliittolaiset vangitsivat hänet. Täydennysarmeijan komento siirrettiin salaliittolaisten päämajassa Bendlerblockissa olleelle Hoepnerille, joka ryhtyi heti jakamaan käskyjä täydennysarmeijan komentajana.


title: Erich Hoepner

text: Noin klo 18 asevoimien pääesikunnan OKW:n päällikkö Wilhelm Keitel antoi kuitenkin yleisen käskyn, jossa joukkoja kiellettiin toteuttamasta salaliittolaisiksi nimettyjen käskyjä. Lisäksi radiossa ilmoitettiin Hitlerin olevan elossa, ja Hitler itse otti yhteyttä joidenkin epävarmojen yksiköiden komentajiin. Kiivaan viestinnän ja parin lyhyen yhteenoton jälkeen salaliitto kuivui kasaan. Noin klo 23 Großdeutschland-divisioonaan kuuluva komppania valtasi Bendlerblockin. Hoepner ja muut paikalla olleet vangittiin puoleenyöhön mennessä. Osa teloitettiin heti, ja loput, mukaan lukien Hoepner, vietiin Plötzenseen vankilaan, jossa heitä kidutettiin muiden salaliittoon osallistuneiden ilmiantamiseksi.


title: Erich Hoepner

text: 7.–8. elokuuta 1944 järjestettiin ensimmäinen heinäkuun salaliittolaisten oikeudenkäynti, johon myös Hoepner vietiin. Natsi-Saksan kansantuomioistuimen ("Volksgerichtshof") puheenjohtajana toimi kiihkomielinen natsi Roland Freisler. Lautamiehet oli valittu SS:n ja poliisin keskuudesta. Oikeudenkäynnistä ei voida juuri puhua. Freisler huusi, raivosi, haukkui ja pilkkasi syytettyjä, joista jokaista oli kidutettu. Jotkut heistä vastasivat syytöksiin, mutta pahoin piesty Hoepner esiintyi tuomioistuimessa vaisusti. Ensimmäisissä salaliittolaisten oikeudenkäynneissä annetut tuomiot olivat kaikki kuolemanrangaistuksia, ja ne tuli panna täytäntöön samana päivänä.


title: Erich Hoepner

text:
Hitler oli määrännyt teloituksen toimeenpanoon liittyviä yksityiskohtia. Tuomitut tuli hirttää hitaasti lihakoukkuihin, kuten teurasruhot. Berliinin Plötzenseen vankilan hirttohalli oli varustettu seinästä seinään ulottuvalla rautakiskolla, johon oli kiinnitetty kahdeksan koukkua, joista kustakin roikkui ohut metallivaijeri. Näin saatettiin hirttää tehokkaasti kahdeksan tuomittua yhtä aikaa. Elokuun 8. päivänä 1944 kenraalieversti Erich Hoepner, sotamarsalkka Erwin von Witzleben, yliluutnantti Peter Yorck von Wartenburg, kenraaliluutnantti Paul von Hase, kenraalimajuri Hellmuth Stieff, kapteeni Friedrich Karl Klausing, everstiluutnantti Robert Bernardis ja yliluutnantti Albrecht von Hagen riisuttiin alasti ja käskettiin seisomaan hirttokiskon alle vierekkäin, kädet selän taakse kahlittuina. Heidät hirtettiin hitaasti, ja teloitus elokuvattiin Hitlerin katseltavaksi, kuten muidenkin salaliitosta kuolemaantuomittujen teloitukset. Hoepnerille kerrotaan annetun ennen oikeudenkäyntiä tilaisuus ampua itsensä. Hän oli kieltäytynyt viitaten Hitleriin:
Kuultuaan upseeriystäviensä Hoepnerin ja Witzlebenin teloituksista Stalingradissa puna-armeijalle antautunut sotamarsalkka Friedrich Paulus suostui tekemään natsihallinnon vastaisia radiolähetyksiä, joissa hän vaati saksalaisia kenraaleja olemaan tottelematta Hitlerin käskyjä.


title: Erich Hoepner

text: Hoepnerin kollega panssarikenraali Leo Geyr von Schweppenburg kuvaili häntä myöhemmin Saksan armeijan vanhan kaartin parhaaseen osaan kuuluneeksi upseeriksi.


title: Erich Hoepner

text: Hoepnerin muistoksi berliiniläinen Charlottenburg-lukio nimettiin Erich-Hoepner-Gymnasiumiksi vuonna 1956. Erich Hoepnerin valitseminen koulun ”suojelupyhimykseksi” kohtasi kuitenkin paljon vastustusta, sillä Hoepnerin katsottiin toimineen aluksi liian uskollisesti ja tehokkaasti natsien puolella. Nimeämistä vastustivat monet opettajat, koululaiset ja vanhemmat. Lukion silloinen rehtori Klaus Rudolphi kirjoitti, että ”Hoepner esitti vain vähäisen sankarin sivuroolin heinäkuun 20. päivän näytelmässä”.


title: Erich Hoepner

text: On selvää, että Hoepnerin allekirjoittama operaatio Barbarossaa koskeva käsky ei noudattanut kansainvälisesti sovittuja sodankäynnin sääntöjä eikä preussilaisen sotilaskunnian etiikkaa. Myös sattumanvaraisesti valittujen siviilien teloittaminen kostoksi partisaanitoiminnasta oli sotarikos. Nämä käskyt perustuivat tosin korkeammalta tulleisiin määräyksiin, sillä ne mukailivat Hitlerin antamia menettelyohjeita. Kuinka halukas Hoepner oli itse näitä käskyjä määräämään, on kysymys, josta on sodan jälkeen väitelty. Muun muassa sotamarsalkka Walther von Brauchitschin Nürnbergin oikeudenkäynneissä antaman todistuksen mukaan Hoepner oli kunnian mies, joka antoi joukoilleen myös kunniallista käytöstä koskevia käskyjä, joiden tarkoitus oli käytännössä kumota Hitlerin menettelyohjeet.


title: Erich Hoepner

text: Keskustelu Hoepnerin menneisyydestä ja lukion nimeämisestä heräsi uudelleen 2000-luvulla. Koulu nimettiinkin uudelleen saksalaisen kirjailijan ja kulttuurihenkilö Heinz Berggruenin mukaan Heinz-Berggruen-Gymnasiumiksi syyslukukauden alussa elokuussa 2008.


title: SolidWorks

text:
SolidWorks on parametrinen 3D-mekaniikkasuunnitteluohjelmisto joka sisältää tilavuus- ja pintamallinnustyökalut. Ohjelmistoa käytetään hyvin erilaisten koneiden, laitteiden tai jonkin muun yksittäisen kappaleen suunnittelussa. SolidWorks oli (1995) ensimmäinen täysin Windows- pohjainen parametrinen mekaniikkasuunnittelusovellus. SolidWorksia valmistaa ranskalainen Dassault Systemes.
Muita vastaavia ohjelmistoja ovat mm. Autodesk Inventor, Solid Edge, Alibre Design, Cadmatic, Vertex, CATIA, PDMS sekä Pro/Engineer.


title: SolidWorks

text: Ohjelmalla voidaan tehdä kolmenlaisia perustiedostoja; osia, kokoonpanoja sekä valmistuspiirroksia. Nämä ovat toisiinsa sidoksissa siten että muutettaessa osaa kokoonpanossa myös osatiedosto muuttuu sekä sen piirustus muuttuu, tai päinvastoin. Osien tai kokoonpanojen mittoja voidaan myös linkittää siten että toista osaa muutettaessa muut kappaleet seuraavat muutetun kappaleen mittoja. Mittoja on myös mahdollista linkittää Excel- taulukkolaskentaohjelmaan. On myös mahdollista tehdä samasta osasta monta eri "versiota" eli niin sanottuja konfiguraatiota, joilla pyritään helpottamaan suunnittelijan työtä. Esimerkiksi, voidaan luoda yksi malli ikkunalasista, johon luodaan useita eri konfiguraatioita. Tässä tapauksessa erikokoisia ikkunoita, joiden leveys ja korkeusmitat ovat erilaisia. Tämän jälkeen yhtä ikkunamallia voidaan käyttää kokoonpanossa, jossa tarvitaan erikokoisia ikkunoita.


title: SolidWorks

text: Mallintaminen perustuu piirteisiin, ehkä suurimpana erona 2D-CAD ohjelmistoihin, käyttäjän luoma esine tai kokonaisuus on muokattavissa erittäin vapaasti, ilman että työ olisi aloitettava uudelleen alusta.


title: SolidWorks

text: Mallinnus aloitetaan yleensä piirtämällä kaksiulotteinen kuvanto kappaleesta X,Y- tasolle (tai vaihtoehtoisesti XZ/YZ- tai muulle aputasolle), jonka jälkeen syntyneestä "sketsistä" tehdään pyörähdyskappale tai se pursotetaan kolmanteen suuntaan. On myös mahdollista sketsata 3- ulotteinen hahmotelma halutusta kappaleesta, jos tämä vaikuttaa järkevämmältä, esimerkiksi jos kyseessä on jokin taivutettu putkirakenne.


title: SolidWorks

text: On olemassa myös monia muita tapoja aloittaa mallintaminen, näille kaikille ominaista on kuitenkin että yhtä ainoaa oikeaa tapaa ei monesti ole olemassa.


title: SolidWorks

text: Kaksi erilaista kokoonpanojen suunnittelutapaa on kuitenkin selvästi eroteltavissa; ns. bottom-up ja top-down. Nimensä mukaisesti ensimmäisessä valmistetaan ensin laitteen osat ja näistä tehdään isompi kokonaisuus eli kokoonpano. Jälkimmäisessä mallinnetaan uusia osia jopa täysin tyhjään kokoonpanoon. Menetelmää voi vaihtaa työn edetessä.


title: SolidWorks

text:
SolidWorks-ohjelmistoa voidaan laajentaa runsaasti erikseen hankittavilla lisäosilla, jotka laajentavat ohjelmiston käytettävyyttä. Lisäosia on myös mahdollista ohjelmoida itse jo ilmaistenkin välineitten avulla.
Lisäosien avulla voidaan esimerkiksi arvioida kappaleiden kestävyyttä sekä käyttäytymistä valmiina tuotteena. Vaihtoehtoisesti lisäohjelmilla voidaan vähentää ihmisen suorittamia rutiineja, joita ohjelman käyttäjä toistaa. SolidWorks tarjoaa aiemmin mainittuihin toimenpiteisiin kevyet työkalut myös perusversiossaan, mutta monimutkaiset toimintojen automatisoinnit on usein tehtävä erillisillä lisäosilla. Ohjelmisto on valmistettu hyvin käyttäjäystävälliseksi siinä mielessä että mallit joita ohjelmalla luodaan voidaan linkittää esim. Microsoft Excel-taulukkolaskentaohjelmistoon. Tämän vuoksi käyttäjä voi luoda monimutkaisiakin konstruktioita ilman että vaaditaan suurta ohjelmointiosaamista.


title: Geoff Platt

text: Geoff Platt (s. 10. heinäkuuta 1985 Mississauga, Ontario, Kanada) on kanadalaissyntyinen jääkiekkohyökkääjä, jolla on ollut vuodesta 2012 myös Valko-Venäjän kansalaisuus. Hän pelaa KHL-joukkue Jokereissa.


title: Geoff Platt

text: Platt meni naimisiin tamperelaisen Mian kanssa kesäkuussa 2015, ja he asuvat kesät Tampereella.


title: Geoff Platt

text: Platt pelasi juniorina OHL-liigan North Bay Centennialsin, Saginaw Spiritin ja Erie Ottersin joukkueissa. Hän teki hyvin pisteitä OHL:ssä, mutta häntä ei kuitenkaan ole koskaan varattu NHL:ään. Hockey's Future -sivuston arvion mukaan NHL:n kykyjenetsijät pitivät häntä liian pienikokoisena.


title: Geoff Platt

text: NHL-kokemusta Plattilla on 41 ottelun verran Columbus Blue Jacketsista ja 5 ottelun verran Anaheim Ducksista. Blue Jacketsissa hän teki neljä maalia ja antoi kymmenen maalisyöttöä; tuolloin hän pelasi mm. Rick Nashin ja David Výbornýn keskushyökkääjänä. Ducksissa Platt jäi pisteittä.


title: Geoff Platt

text: Platt pelasi kauden 2008–2009 SM-liigassa Tampereen Ilveksessä. Verotusteknisistä syistä Platt liittyi joukkueeseen vasta lokakuussa ja pelasi alkukauden valkovenäläisessä Dinamo Minskissä KHL-liigassa. Plattia paikkasi alkukauden Ilveksessä Colby Genoway, joka siirtyi lokakuussa Allsvenskanin Mora IK:hon.


title: Geoff Platt

text: Ilveksessä pelatun kauden jälkeen Platt palasi vuonna 2009 Dinamo Minskiin. Platt siirtyi joulukuussa 2013 Minskistä Lokomotiv Jaroslavliin kevääseen 2016 jatkuvalla sopimuksella.


title: Geoff Platt

text: Kaudeksi 2014–15 Platt siirtyi KHL-joukkue TsSKA Moskovaan, jossa vietti aina kevääseen 2016 asti. Kesällä 2016 Platt solmi vuoden mittaisen sopimuksen SHL-seura Växjö Lakersin kanssa, mutta palasi takaisin TsSKA:n riveihin kaksivuotisella sopimuksella joulukuussa 2016.


title: Geoff Platt

text: Heinäkuussa 2018 Platt solmi vuoden mittaisen sopimuksen KHL-seura Jokereiden kanssa.


title: Geoff Platt

text: Platt edusti Kanadaa vuoden 2003 U18 MM-turnauksessa, jossa teki pelaamassaan seitsemässä ottelussa kolme maalia. Pelattuaan useita vuosia Dinamo Minskissä, Platt sai Valko-Venäjän kansalaisuuden ja edusti ensimmäistä kertaa uutta kotimaataan vuoden 2014 MM-kotikisoissa.


National Association for the Advancement of Colored People (NAACP) on Yhdysvalloissa toimiva järjestö, joka ajaa afroamerikkalaisten kansalaisoikeuksia. Sen päämaja on Baltimoressa, Marylandissa. Järjestön puheenjohtaja on Roslyn M. Brock ja toimitusjohtaja Cornell William Brooks.


title: National Association for the Advancement of Colored People

text: NAACP perustettiin 12. helmikuuta 1909 ajamaan afroamerikkalaisten poliittisia, sosiaalisia, koulutuksellisia ja taloudellisia oikeuksia. Järjestön perustajajäseninä olivat muun muassa W. E. B. Du Bois ja Ida B. Wells. NAACP:n on vaikuttanut pääasiassa oikeuslaitoksen ja poliittisen järjestelmän kautta, mutta se on järjestänyt myös erilaisia koulutusohjelmia. Järjestö on vuodesta 1910 julkaissut "Crisis"-lehteä, jonka ensimmäinen päätoimittaja oli Du Bois. Lehti ilmestyy nykyisin kaksi kertaa kuukaudessa.


text: Vuonna 1939 NAACP perusti itsenäisen "Legal Defense and Education Fund" -rahaston oikeusjuttuja varten. Rahasto hoiti merkittävää "Brown vastaan Topekan koululautakunta" -oikeudenkäyntiä vuonna 1953, joka johti korkeimman oikeuden päätöksellä koulujen rotuerottelun lopettamiseen Yhdysvalloissa. Toisen maailmansodan aikana se ajoi Yhdysvaltain armeijan desegregointia. Tavoite toteutui vuonna 1948. Järjestön asianajajasta Thurgood Marshallista tuli maan ensimmäinen afroamerikkalainen korkeimman oikeuden tuomari vuonna 1965.


title: Haapavesi (lehti)

text: Haapavesi on lokakuussa 1997 perustettu Haapavedellä kerran viikossa torstaisin ilmestyvä paikallislehti. Lehteä julkaisee Keski-Pohjanmaan Kirjapaino Oyj.


title: Haapavesi (lehti)

text: Lehden päätoimittajana toimii Katariina Anttila. Haapavesi-lehden levikki oli 3 435 vuonna 2014. Lehden toimitus sijaitsee Haapavedellä. Lehti painetaan samaan konserniin kuuluvan, Art-Print Oy:n rotaatiopainossa Kokkolassa.


title: The Goldbergs

text: The Goldbergs oli yhdysvaltalainen radiossa ja televisiossa esitetty komediasarja. Sarjaa markkinoitiin radion ensimmäisenä juutalaisena komediana, ja ensimmäinen jakso lähetettiin nimellä "The Rise of The Goldbergs" vuonna 1929. Vuonna 1931 nimi yksinkertaistettiin muotoon "The Goldbergs". Radiossa sarjaa kuultiin vuoteen 1946 asti. Televisiossa sitä esitettiin vuodesta 1949 vuoteen 1956.


title: The Goldbergs

text: Sarjan päätähtenä sekä radio-, että televisioversiossa, oli Gertrude Berg (1899–1966).


title: The Goldbergs

text: "The Goldbergs" pääsi Radio Hall of Fameen vuonna 1989.


title: Lestijoki (lehti)

text: Lestijoki on Lestijokilaakson alueen kunnissa, (Kannus, Toholampi, Lestijärvi, Himanka ja Lohtaja) kerran viikossa torstaisin ilmestyvä paikallislehti. Lehteä julkaisee Keski-Pohjanmaan Kirjapaino Oyj. Lehti ilmestyi vuosina 1976–2007 Lestinjoki-nimisenä. Nimen n-kirjain jätettiin pois vuoden 2008 alussa.


title: Lestijoki (lehti)

text: Lehden päätoimittajana toimii Marja-Leena Mattila. Lestijoki-lehden levikki on 5 188 kpl. Lehdellä on toimitus Kannuksessa ja Toholammilla. Lehti painetaan samaan konserniin kuuluvan, Art-Print Oy:n rotaatiopainossa Kokkolassa.


title: Paavin bulla

text: Paavin bulla on roomalais-katolisen kirkon paavin julkaisema tietyn tyyppinen asiakirja. Nimitys on peräisin bullasta, joka kiinnitettiin loppuun aitouden julkaisemiseksi


title: Paavin bulla

text: Alkujaan paavin bullia oli erilaisia julkisia asiakirjoja, mutta 1400-luvulta alkaen niitä julkaistiin vain virallisissa tai juhlallisissa tilanteissa.


title: Nils Oskar Jansson

text: Nils Oskar Jansson-Vretdal (9. helmikuuta 1862 Wretdal – 20. tammikuuta 1927) oli kemiöläinen, suomenruotsalainen kansakoulunopettaja. Hän perusti Sagalundin museon Kemiönsaarelle Vretaan.


title: Nils Oskar Jansson

text: Janssonin vuonna 1900 aloittama Suomen ensimmäinen maaseutumuseo Sagalund on Suomen suurimpia ulkomuseoita maaseudulla.


title: Nils Oskar Jansson

text: Kemiön Nuorisoseura rakensi vuonna 1911 perustajilleen Janssonille ja Wemanille eläkeläisasunnon, Villa Sagalundin, jossa Jansson ei ehtinyt asua montaa vuotta. Weman asui siellä pääasiassa kesäisin. Huvila on jäljellä lähes alkuperäisessä asussaan Sagalundin ulkomuseon puistossa.


title: Nils Oskar Jansson

text: Jansson pyrki pelastamaan vanhoja esineitä ja miljöitä. Hän keräsi esineitä kuntalaisten ja oppilaidensa kotien varastoista ja ullakoilta.


title: Nils Oskar Jansson

text: Jansson oli kotipaikkakunnallaan mukana perustamassa muun muassa osuusmeijeriä, osuuspankkia ja osuuskauppaa. Hänen aikeensa kirjoittaa Kemiönsaaren historia ei toteutunut heikentyneen terveyden ja varhaisen kuoleman vuoksi. Työn aloittamisella saattoi olla myös henkisiä esteitä, sillä toisinaan Janssonin hankkeet jäivät kesken. Nuorisoseuran aloittamat koulut, kuten pienviljelijäkoulu (myöhemmin maamieskoulu) ja emäntäkoulu toimivat pitkään opettajaparin ympärille kasvaneessa Vretan kulttuurisessa keskuksessa lähellä Kemiön kirkonkylää, kunnes ne yhteiskunnan ja koulutuksen muuttuessa muuttivat Brusabyn alueelle kirkonkylään ja kehittyivät uusia aikoja vastaaviksi.


title: Nils Oskar Jansson

text: Vretan alueelle nousi lyhyessä ajassa joukko rakennuksia ja hankkeita. Janssonin idea oli myös sitoa maaseutunuoria kotiseutuunsa palstoittamalla heille viljelytontteja. Suunnitelma ei toteutunut hänen aikomallaan tavalla.


title: Nils Oskar Jansson

text: Jansson oli mukana perustamassa Kemiön Nuorisoseuraa muun muassa työtoverinsa Adèle Wemanin kanssa. Nuorisoseuran toiminta, jolla myös hankittiin varoja rakennushankkeisiin, kulttuurityöhön ja näyttämöharrastuksiin on jatkunut Sagalundin museon ja Nuorisoseuran piirissä sittemmin vuosikymmeniä. Nuorisoseura kävi alkuun rahan keräämiseksi kiertueilla ruotsalaisseuduilla ja myös Ruotsissa. Juhliin liittyi Janssonin esitelmä ja Wemanin kirjoittamia runoja ja näytelmä, Janssonkin kirjoitti paikallismurteella esitettäviä lyhyitä näytelmiä ja kuvaelmia. Työpari aloitti kunnassa myös kirjastotoiminnan.


title: Nils Oskar Jansson

text: Jansson oli nykyaikainen luonnontieteen harrastaja, ja hänen esikuviaan olivat Carl von Linné ja myös Charles Darwin ja Nordiska museetin ja Skansenin perustaja Artur Hazelius, jolta hän sai idean Sagalundin perustamiseen. Hän kävi tutustumassa myös Linnén Hammarbyhyn.


title: Nils Oskar Jansson

text: Opettajana Janssonia kuvailtiin kiinnostavaksi, mutta myös autoritaariseksi. Hän oli mukaansatempaava luennoitsija ja innostaja, hän halusi vapautua painetuista oppikirjoista ja käytti laboratiivisia menetelmiä. Janssonin edistyksellinen menetelmä oli puutarhapedagogiikka, ja muutamassa vuodessa hän oppilaineen teki karusta Vretan koulun ympäristöstä kukoistavan puutarhan.


title: Nils Oskar Jansson

text: Jansson oli luonteeltaan ristiriitainen. Häntä vaivasi yksinäisyys ja särmikkyys. Kielikysymyksessä hän kehittyi sovinnollisesta ja Suomen kansalaisia lähentävästä politiikasta kiihkoruotsinmieliseen freudentalilaisuuteen.


title: Nils Oskar Jansson

text: Janssonilla ja Wemanilla oli oppilaina tulevia taiteilijoita ja tuleva suurliikemies ja mesenaatti Amos Anderson, johon Janssonilla oli pitkään jännitteinen suhde. Ennen Janssonin varhaista kuolemaa he kuitenkin tekivät sovinnon. Anderson teki ensimmäisen lahjoituksensa, Raamatun varhaispainoksen, Janssonin museolle.


title: Nils Oskar Jansson

text: Jansson ei avioitunut vaan omistautua työlleen ja aatteellisille riennoille. Hänen ristiriitainen ja kiihkeä luonteensa ei olisi ehkä sopinut parisuhteisiin. Hän kuoli vaikeaan anemiaan, mihin saattoi vaikuttaa säästäväisen ihmisen yksipuolinen ruokavalio. Adéle Wemanin avainromaanissa saattaa olla kuvausta heidän suhteestaan.


title: Nils Oskar Jansson

text: Uudenkaarlepyyn ruotsinkielisen opettajaseminaarin opettajien mukaan Janssonilla olisi ollut kykyjä edetä pitemmälle, mutta hän halusi omistautua kotiseudulleen ja työlle suomenruotsalaisuuden asian ajamiselle. Hän on selvästi ainakin paikallinen suurmies, mutta oli tunnettu koko ruotsinkielisessä Suomessa.


title: Nils Oskar Jansson

text: J. J. Hulden on kirjoittanut heistä elämäkerran, "Kring Sagalund", jossa on aineksia Adèle Wemanin omista muistelmista "Minnen i skuggor och dagrar".


title: Rich Duwelius

text: Richard Lloyd "Rich" Duwelius (s. 23. marraskuuta 1954) on entinen yhdysvaltalainen lentopalloilija, hän oli mukana kultaa voittaneessa Yhdysvaltain joukkueessa Los Angelesin olympialaisissa 1984. Hopeaa sai Brasilia ja pronssia Italia.


title: Pez

text: Pez on itävaltalainen karamellimerkki. Sen annostelija tai yleensä 4-5 samaa sarjaa edustavaa annostelijaa vaihtuu kuukausittain. Annostelijalla on yleensä värikäs varsi ja jalka, jolla on piirrossarjan tai animaatioelokuvahahmon pää. Päätä taittamalla taaksepäin saa annostelijasta pienen hedelmäpastillin. Pez kehitettiin Wienissä karamellivalmistaja Eduard Haas III:n aloitteesta. Suomeen se saapui vuonna 1961.


title: Pez

text:
Pezin keräilyn harrastajille järjestetään tapaamisia Suomessa, Ruotsissa, Israelissa, Indonesiassa, USAssa, Portugalissa ja Itävallassa sekä Espanjassa, Japanissa ja Ranskassa.
Sana "Pez" tulee saksan piparminttua tarkoittavasta vastineesta Pfefferminz,jossa on otettu sanan
ensimmäinen, keskimmäinen ja viimeinen kirjain.
Pezeistä on tehty useita keräilijöiden paketteja (2-8 annostelijaa), kuten Hobitti, Taru sormusten herrasta, The Wizard of Oz, USA:n presidentit, Elvis ja monia muita.


title: Kosmopoliitti

text: Kosmopoliitti voi tarkoittaa eri asioita:


title: Märkälaskeuma

text: Märkälaskeuma on laskeuma, jossa jokin aine laskeutuu maahan sateen yhteydessä. Märkälaskeuma on kuivalaskeuman vastakohta. Esimerkiksi happosateet ovat märkälaskeumia.


title: Napapyörre

text: Napapyörre eli polaaripyörre on maapallon napa-alueille talvisin syntyvä tuulijärjestelmä, joka muodostuu 10–80 kilometrin korkeuteen. Sillä on suuri merkitys otsonikadon synnyssä, sillä napapyörre eristää napojen ilman tehokkaasti.


title: Napapyörre

text: Ilmaston lämpeneminen aiheuttaa häiriöitä napapyörteessä.


title: WRAP

text: wRAP on vuonna 2003 ilmestynyt suomalaisen rap-laulaja Kanan debyyttialbumi. Levyltä on julkaistu singlet "Kontti Norjaan" sekä "Sanamainari/Sydän ja pää". Levyn musiikki on tyyliltään poppia ja rappia.


title: Penelope Wilton

text: Penelope A. Wilton (s. 3. kesäkuuta 1946) on brittiläinen näyttelijä. Hän on esiintynyt muiden muassa elokuvissa "Huuto vapaudelle" (1987), "Iris" (2001), "Shaun of the Dead" (2004) ja "Ylpeys ja ennakkoluulo" (2005). Hänen tunnetuimpia televisioroolejaan ovat rooli Isobel Crawleyna draamasarjassa Downton Abbey ja Harriet Jonesina science fiction -televisiosarjassa Doctor Who. Wilton on lisäksi palkittu kahdesti Critics' Circle Theatre Awardilla teatterirooleistaan.


title: Penelope Wilton

text: Wiltonin toisena aviomiehenä oli vuosina (1991–2001) näyttelijäkollega Ian Holm. Hän oli aiemmin (1975–1984) ollut naimisissa Daniel Masseyn kanssa.


title: Penelope Wilton

text: Wiltonista tehtiin vuonna 2004 Brittiläisen imperiumin ritarikunnan upseeri.


title: Yonen Buzz

text:
Yonen Buzz on saksalaisen Christina Plakan piirtämä sarjakuva, joka kertoo aloittelevasta rock -yhtyeestä nimeltä Plastic Chew. Alun perin sen nimi oli Prussian Blue, mutta sitten Yhdysvalloissa perustettiin samanniminen tyttöbändi, eivätkä kustantajat halunneet, että ne sekoitettaisiin.
Tarina alkaa siitä, kun yhtyeen laulaja Masanori on jättänyt Plastic Chewn, ja yhtye etsii uutta jäsentä. He löytävät 16 -vuotiaan Sayurin, jonka ääni sopii täysin bändin toisen laulajan, Junin ääneen. Alkuun Jun hieman aristelee Sayurin takia (yksi syy oli se, että Sayuri asui Junin huoneessa), mutta pian he oppivat elämään yhdessä. Heidän välejään tuntuu kuitenkin hiertävän se, että he molemmat tuntuvat olevan ihastuneitä toisiinsa. Ensimmäisen kirjan aikana Jun ja Sayuri suutelevat, mutta yrittävät pimittää sen kanssaan asuvilta Keigolta ja Atsushilta. Plastic Chew kuitenkin yrittää kaikista vastoinkäymisistä saada huolimatta levytyssopimuksen. Kirjojen kaikkien lukujen nimet ovat joko Plastic Chewn tai kuuluisten yhtyeiden kappaleiden nimiä.


title: Rosamund Pike

text: Rosamund Pike (s. 27. tammikuuta 1979 Hammersmith, Lontoo, Englanti) on englantilainen näyttelijä. Hänet tunnetaan muun muassa rooleistaan elokuvissa "Kuolema saa odottaa" (2002), "The Libertine" (2004), "Ylpeys ja ennakkoluulo" (2005), "An Education", "The World's End" (2013) ja "Gone Girl" (2014).


title: Rosamund Pike

text: Lontoossa syntyneen Piken vanhemmat Julian ja Caroline Pike ovat molemmat oopperalaulajia. Vanhempien työn perässä perhe kiersi Eurooppaa, kunnes he palasivat Britanniaan Rosamundin ollessa seitsenvuotias. Hän pääsi opiskelemaan Badminton Schooliin Bristolissa. Myöhemmin Pike hyväksyttiin opiskelemaan englantilaista kirjallisuutta Oxfordin yliopiston Wadham Collegeen, mutta hän keskeytti opintonsa pyrkiäkseen teatterikouluihin. Tultuaan hylätyksi hän joutui palaamaan takaisin Oxfordiin ja suorittamaan tutkintonsa loppuun. Piken ensimmäinen merkittävä elokuvarooli oli ”Bond-tyttö” Miranda Frostina vuoden 2002 elokuvassa "Kuolema saa odottaa".


title: Rosamund Pike

text: Amy Elliott-Dunnen roolistaan elokuvassa "Gone Girl" hän sai parhaan naispääosan Oscar-, Golden Globe-, Bafta- ja SAG-ehdokkuudet vuonna 2014.


title: Rosamund Pike

text: Olessaan Oxfordissa Pike seurusteli kaksi vuotta näyttelijä Simon Woodsin kanssa. Vuonna 2007 Pike meni kihloihin elokuvaohjaajan Joe Wrightin kanssa, mutta he purkivat kihlauksen seuraavana vuonna. Vuodesta 2009 Pike on seurustellut Robie Uniacken kanssa. Heillä on vuosina 2012 ja 2014 syntyneet pojat.


title: Lemmikkikauppa

text: Lemmikkikauppa (tai eläinkauppa) on liike, jossa myydään pääsääntöisesti lemmikkieläimiä. Lemmikkieläimiä ovat esimerkiksi eksoottiset linnut, akvaariokalat ja matelijat. Kaupassa myydään myös niiden ruokaa ja tarvikkeita eläinten hoitoon sekä häkkejä. Eläinkaupoista saa myös tietoa ja opastusta eläinten hoidosta, ruokinnasta ja eläinten sairauksista.


title: Lemmikkikauppa

text: Eläinkaupoissa myydään eläimille usein myös leikkikaluja sekä muita eläimille tarkoitettuja hoitotarvikkeita.


title: Brenda Blethyn

text: Brenda Blethyn OBE (s. 20. helmikuuta 1946) on brittiläinen näyttelijä. Hän on esiintynyt muun muassa elokuvassa "Salaisuuksia ja valheita" (1996). Rooli siinä toi hänelle Baftan, Golden Globen ja Cannesin parhaan näyttelijättären palkinnon.


title: Brenda Blethyn

text: "Salaisuuksia ja valheita" toi Blethynille niin ikään parhaan naispääosan Oscar-ehdokkuuden. Hän oli vuonna 1999 ehdolla myös parhaan naissivuosan Oscarin saajaksi. Myöhempien elokuvien joukossa on "Ylpeys ja ennakkoluulo" (2005).


title: Brenda Blethyn

text: Blethyn myös esiintyy nimiosassa brittiläisessä rikossarjassa "Vera Stanhope tutkii" (Vera), jota alettiin esittää Suomessa YLE1:llä joulukuussa 2012.


title: Brenda Blethyn

text: Blethynistä tehtiin Brittiläisen imperiumin ritarikunnan upseeri vuonna 2003. Näyttelijä julkaisi omaelämäkerran syksyllä 2006.


title: Nielu (täsmennyssivu)

text: Nielu tarkoittaa eri asioita:


title: Hannah Taylor-Gordon

text: Hannah Taylor-Gordon (s. 6. maaliskuuta 1987) on brittiläinen näyttelijä. Hän on esiintynyt muun muassa "Anne Frankissa" (2001) itsensä Anne Frankin roolissa.


title: Hannah Taylor-Gordon

text: Taylor-Gordon on ollut Emmy- ja Golden Globe -ehdokkaana.


title: Nitrifikaatio

text: Nitrifikaatio on aerobinen prosessi, jossa nitrifikaatiobakteerit muuttavat kemiallisilla muutoksilla ammonium-muodossa olevaa typpeä nitriitti- ja nitraatti-muotoiseksi. Nitrifikaatio on osa typen kiertokulkua. Nitrifikaatiolla on ympäristöä happamoittava vaikutus.


title: M/S Aura

text: M/S Aura (IMO 8959867) on suomalainen lautta. Aura liikennöi Kustavin Heponiemen ja Iniön saaren välillä. Aluksen omistaa Suomen Lauttaliikenne, jolle se päätyi valtion liikelaitoksen Finstashipin Saaristovarustamolta. Aura on rakennettu vuonna 1994 Olkiluodon telakalla Eurajoella. Sen pituus on 53,8 metriä ja leveys 12 metriä. Alukselle mahtuu 197 matkustajaa ja 52 henkilöautoa. Alus on M/S Auroran sisaralus.


title: Lantamadonlakki

text: Lantamadonlakki ("Deconica coprophila") on lannassa viihtyvä kellanruskea ja limapeitteinen helttasienilaji. Sieni on harvinainen koko maassa. Sienen heltat ovat harmahtavan ruskeita, ja mustuvat sienen vanhetessa. Jalka on vaalea. Sienen maku on jauhomainen. Ruokasieneksi siitä ei kuitenkaan ole.


title: Bermuda National Stadium

text: Bermuda National Stadium on monikäyttöinen stadion Hamiltonissa, Bermudassa. Nykyään sitä käytetään enimmäkseen jalkapallossa Bermuda Hoggesin kotikenttänä. Stadionille mahtuu 8 500 katsojaa.


title: Juurtomadonlakki

text: Juurtomadonlakki ("Deconica merdaria") on lannalla ja puutarhoissa viihtyvä madonlakkeihin kuuluva sienilaji. Sen tunnistaa limaisesta kellertävänvalkoisesta lakista, renkaallisesta, vaaleasta muutaman millin paksuisesta jalasta sekä vaaleista, sienen iän myötä mustuvista heltoista. Sieni on kohtalaisen yleinen koko Suomessa.


title: Metsämadonlakki

text: Metsämadonlakki ("Deconica phyllogena", aiemmin "Psilocybe phyllogena" syn. "P. rhombispora") on madonlakkeihin kuuluva ruskea tai vaaleanruskea sienilaji. Pinta on usein limainen. Sieni kasvaa havumetsissä harvinaisena koko Suomessa. Jalka on ruskea ja hyvin ohut. Metsämadonlakki ei ole ruokasieni.


title: Sittamadonlakki

text: Sittamadonlakki ("Psilocybe subcoprophila") on alle sentin kokoinen lannalla kasvava ruskea myrkyllinen madonlakkilaji. Sienen heltat ovat ruskeat ja tummuvat sienen vanhetessa miltei mustiksi. Jalka on vaalea. Sieni kasvaa melko harvinaisena koko Suomessa. Sen sukulaislaji on myös lannalla kasvava lantamadonlakki. Sieni sisältää psilosybiiniä, joka on muun muassa psykedeelisiä vaikutuksia aiheuttava hermomyrkky. Sientä on käytetty päihteenä ja laki tulkitsee sen huumausaineeksi.


title: Tummamadonlakki

text: Tummamadonlakki ("Deconica montana") on limainen, ruskea tai vaaleahko madonlakkilaji, joka viihtyy ojanpenkoilla ja hiekkamailla. Sienen jalka on vaaleanruskea, heltat ovat harmaanruskeita ja tummuvat kun sieni vanhenee. Sieni kasvaa yleisenä koko Suomessa Lappiin saakka hiekkamailla.


title: Rikkamadonlakki

text: Rikkamadonlakki ("Deconica inquilina", aiemman luokittelun mukaan "Psilocybe inquilina") on limainen, ruskea, nahanvärinen tai kellertävä madonlakkilaji. Sienen jalka on vaalea ja hyvin ohut, sienen heltat ovat aluksi vaaleat ja muuttuvat harmaanmustiksi sienen vanhetessa. Sieni kasvaa lahopuulla tai lannassa melko yleisenä koko Suomessa.


title: Concorde-sopimus

text: Concorde-sopimus on Formula 1 -sarjan FIA:n, FOA:n sekä tallien välinen sopimus, joka määrittelee muun muassa TV-tulojen jaon. Sopimuksen tarkka sisältö on salainen. Nykyinen sopimus on voimassa vuoteen 2021 asti.


title: Concorde-sopimus

text: Sopimuksen nimi tulee siitä, että sen ensimmäinen versio allekirjoitettiin Concorde-aukiolla Pariisissa, Ranskassa vuonna 1981.


title: Näkösyvyys

text: Näkösyvyys tarkoittaa veden läpinäkyvyyttä. Se on vesistöjen tutkimuksessa yksi luonnonveden ominaisuutta ilmaiseva suure, jolla pyritään selvittämään vesistön sameutta tai valon läpäisevyyttä. Näkysyvyydellä voidaan havainnollistaa esimerkiksi järven rehevöityneisyyttä, veden värin tummuutta taikka saven tai humuksen määrää. Näkösyvyyteen vaikuttavat monet asiat eikä edellä mainittujen ominaisuuksien todellinen määrä määräydy yksiselitteisesti näkösyvyydestä. Kuitenkin, mitä huonompi järven veden laatu on, sen pienempi on näkösyvyys.


title: Näkösyvyys

text: Mittaväline on valkolevy tai secchilevy, joka on pyöreä ja halkaisijaltaan 20 senttimetriä. Se on usein kiinnitettynä pitkään varteen, jossa on valmiina syvyysasteikko. Kun mitataan kirkkaan järven näkösyvyyttä, on käytännöllisempää kiinnittää levy naruun, jossa on syvyysmerkinnät esimerkiksi solmuina.


title: Näkösyvyys

text: Levy painetaan veden pinnan alle esimerkiksi veneestä tai laiturilta. Eri syvyyksiä kokeilemalla huomataan kohta, jossa levy ei enää erotu pinnalta katsoen. Tämän kohdan syvyys on määritelmän mukaan näkösyvyys. Esimerkiksi plankton kykenee yhteyttämään auringon valossa noin kaksi kertaa näkösyvyyden verran.


title: Näkösyvyys

text:
Seuravassa on erityyppisten järvien arvioituja näkösyvyyksiä:
Jos järvi on erittäin hapan, sakkautuvat humushiutaleet järven pohjalle ja vesi kirkastuu.


title: Omavaraisuus

text: Omavaraisuus voi viitata seuraaviin aiheisiin:


title: Virvoitusjuomavero

text: Virvoitusjuomavero on Suomessa vuonna 1940 käyttöön otettu valtiolle suoritettava valmistevero, jota on kannettu ansiotarkoituksessa valmistetuista limonadeista ja muista hiilihapotetuista virvoitusjuomista. Verolliset juomalajit ovat vaihdelleet vuosien varrella. Veronalaisia tuotteita ovat olleet myös puolivalmisteet, joista on valmistettu juomia tarjoilupaikalla. Vuoden 1999 alusta lähtien alle 50 000 litraa vuodessa tuottavia valmistajia tai maahantuojia ei ole verotettu.


title: Virvoitusjuomavero

text: Lain noudattamista valvoivat aluksi leima- ja valmisteverokonttori sekä tulli- ja poliisiviranomaiset. Myöhemmin valvonta oli tulliviranomaisten ja poliisin asiana. Veron nimike muuttui 1994, kun säädettiin laki makeis- ja virvoitusjuomaverosta, joka tuli voimaan vuoden 1995 alussa. Entiseen virvoitusjuomavero-nimikkeeseen palattiin vuonna 1998.


title: Virvoitusjuomavero

text: Vuoden 2011 alusta lakia muutettiin sisältämään myös mm. pullotetut maustetut ja maustamattomat vedet, mehut, sokerittomat virvoitusjuomat ja sen tasoa nostettiin 7,5 senttiin litralta. Hallitus katsoo tällä kerättävän n. 135 miljoonaa euroa verotuloja vuodessa (aiemmin 35 miljoonaa euroa vuodessa).


title: Optimi (biologia)

text: Optimilla tarkoitetaan biologiassa eliölle parhaiten sopivia olosuhteita. Optimissa laji menestyy parhaiten ja tuottaa paljon jälkeläisiä.


title: Estadio Félix Capriles

text: Estadio Félix Capriles on monikäyttöinen stadion Cochabambassa Boliviassa. Nykyään sitä käytetään enimmäkseen jalkapallossa Club Jorge Wilstermannin kotikenttänä. Stadionille mahtuu 32 000 ihmistä.


title: Palautusistutus

text: Palautusistutus eli takaisinistutus tarkoittaa prosessia, jossa kokonaan tai paikallisesti luonnosta hävinnyt laji koetetaan siirtoistuttaa takaisin sen alkuperäiseen elinympäristöön. Palautusistutus voi joskus onnistua palauttamaan lajin kannan jopa elinvoimaiseksi. Toisaalta eläinten kohdalla yleistä on myös se, että eläintarhassa eläneet yksilöt eivät menesty luonnossa. Tähän on useita syitä: vankeudessa eläneet eläimet eivät esimerkiksi ole välttämättä tarpeeksi tottuneita hankkimaan itse ravintoa, välttämään petoja tai elämään laumoissa. Tarhattujen yksilöiden geneettinen monimuotoisuus voi olla suppea perustajavaikutuksen takia, jolloin ne voivat olla alttiita esim. perinnöllisille sairauksille.


title: Palautusistutus

text: Luonnosta jollakin toisella alueella pyydystetyt ja uuteen paikkaan siirretyt yksilöt selviävät yleensä paremmin; Suomessa tästä ovat esimerkkeinä sukupuuttoon metsästettyjen euroopanmajavan ja metsäpeuran onnistuneet siirtoistutukset.


title: Parasitoidi

text: Parasitoidi on eliö, joka elää elinkiertonsa osittain vapaana ja osittain loisien isäntäeliössään. Lopulta parasitoidi tappaa isäntäeliönsä. On arvioitu, että noin neljännes maailman eliölajeista olisi parasitoidihyönteisiä. Parasitoidit ovat kuluttajia.


title: Reunuskirjoheltta

text: Reunuskirjoheltta ("Panaeolus cinctulus", "Panaeolus subbalteatus") on kirjohelttoihin kuuluva punaruskea sienilaji. Lakki on ruskea, keskeltä vanhemmiten vaaleneva. Jalka on jopa 10 cm pitkä ja muutaman millin paksuinen. Sieni kasvaa lannassa, nurmialueilla ja puutarhoissa melko harvinaisena koko Suomessa. Reunuskirjoheltta sisältää psykedeelisiä vaikutuksia omaavaa psilosybiiniä. Sitä on käytetty myös päihteenä.


title: Nurmikirjoheltta

text: Nurmikirjoheltta ("Panaeolina foenisecii") on kirjohelttoihin kuuluva punaruskea, vanhemmiten violetiksi muuttuva sienilaji. Heltat ovat nuorella sienellä vaaleat, vanhemmilla kirjavat tai tummanruskeat. Jalka on vaaleanruskea. Sieni kasvaa laidunmailla ja nurmikoilla hyvin yleisenä koko Suomessa.


title: Tummakirjoheltta

text: Tummakirjoheltta ("Panaeolus ater") on kellanruskea kirjohelttoihin kuuluva sienilaji. Lakki on kostealla säällä tummanruskea. Sieni kasvaa niityillä ja ruohikkomailla. Sienen heltat ovat ensin harmaanruskeat ja muuttuvat sienen vanhetessa mustiksi. Jalka on ruskehtava, muuta sientä vaaleampi. Sieni on harvinainen koko Suomessa.


title: Harmaakirjoheltta

text: Harmaakirjoheltta ("Panaeolus sphinctrinus") on kirjohelttasieniin kuuluva harmaanruskea tai harmahtava sienilaji. Heltat ovat harmaat, vanhemmiten kokonaan mustat. Jalka on muuta sientä vaaleampi. Psykoaktiivinen, psilosybiiniä sisältävä reunuskirjoheltta on harmaakirjoheltan lähisukulainen. Sieni kasvaa lannalla yleisenä koko Suomessa.


title: Perinnebiotooppi

text: Perinnebiotooppi tarkoittaa perinteisten elinkeino- sekä maankäyttötapojen muovaamia luontotyyppejä, joilla esiintyy uhanalaisia lajeja. Esimerkiksi niityt, kedot, ahot ja metsälaitumet ovat perinnebiotooppeja. Perinnebiotoopista käytetään myös termejä puolikulttuuribiotooppi ja puolikulttuurimaisema. Perinnemaisema on laajempi käsite: perinnemaisemat jaetaan perinnebiotooppeihin ja rakennettuihin perinnemaisemiin.. Perinnebiotooppialueella on aina arvokasta kasvillisuutta. Aikaisemmin esimerkiksi karjanlaidunnuksen ansiosta avoimina ja valoisina pysyneet perinnebiotoopit kasvavat helposti umpeen ja metsittyvät, ellei niitä hoideta. Hoitotapoja ovat laidunnuksen lisäksi raivaukset ja niitto.


title: Perinnebiotooppi

text:
Suomalaisia perinnebiotooppeja ovat
Viimeisten sadan vuoden aikana perinnebiotooppien määrä Suomessa on romahtanut alle prosenttiin ja useimmat perinnebiotoopit ovat uhanalaisia. Kasvi- ja eläinlajistoltaan perinnebiotoopit ovat monipuolisimpia luontotyyppejämme, ja niiden taantuminen on siksi vakava ongelma luonnon monimuotoisuudelle. Perinnebiotooppien eliölajeista 22 % eli 338 lajia on luokiteltu valtakunnan tasolla uhanalaisiksi.


title: Perinnebiotooppi

text: Suomen ympäristökeskus teki vuosina 1992 1998 perinnemaisemainventoinnin, jossa tunnistettiin 3694 arvokasta perinnebiotooppikohdetta, kokonaispinta-alaltaan noin 18 640 hehtaaria. Näistä puustoisia perinneympäristöjä oli runsaat 40%, joista puolestaan metsälaitumia oli 29%, hakamaita 19% ja kaskimetsiä 2%. Lehdesniityt olivat hyvin harvinaisia. Monet metsälaitumet ovat jo muuttuneet metsämaiksi luonnonvaikutuksesta.


title: Perinnebiotooppi

text: Perinnebiotoopit jaoteltiin valtakunnallisesti, maakunnallisesti ja paikallisesti arvokkaisiin kohteisiin. Valtakunnallisesti arvokkaita perinnebiotooppikohteita oli 209 ja ne kattoivat 4 275 hehtaarin alueen. Noin puolet, 10 000 ha, näistä perinnebiotoopeista on aktiivisen hoidon kohteina.


title: Perinnebiotooppi

text: Varsinais-Suomen maakunnassa kartoitettiin SYKE:n inventoinnissa 39 valtakunnallisesti arvokasta perinnebiotooppia 1 573 ha:n alueella. Etelä-Karjalan maakunnan alueella oli kaksi valtakunnallista kohdetta kuuden hehtaarin alueella.


title: Perinnebiotooppi

text: Päijät-Hämeessä oli 101 kohdetta 576 ha:n alueella, näistä valtakunnallisesti arvokkaita 10 (108 ha), maakunnallisesti arvokkaita 36 (253 ha), paikallisesti arvokkaita 55 (215 ha). Kohteet käsittivät kallioketoja, ketoja, tuoreita niittyjä, rantaniittyjä, hakamaita, kaskimetsiä, ja muita. Hämeen maakunnassa oli 134 kartoitettua kohdetta, jotka kattoivat 501 ha.


title: Perustuotanto (biologia)

text: Perustuotanto eli biomin primaarituotanto tarkoittaa tuottajien eli vihreiden kasvien yhteyttämisen kautta sitomaa energiamäärää tai niiden valmistamaa orgaanista ainesta. Perustuotanto jaetaan brutto- ja nettoperustuotantoon. Kasviin osuvasta auringon säteilyenergiasta vain yhdeksän prosenttia muuttuu varastoiduksi energiaksi. Tämä määrä on ekosysteemin bruttoperustuotanto, ja on kaikkien tuottajien yhteyttämisessä sitoma energia. Yleensä bruttoperustuotanto ilmaistaan sitoutuneen orgaanisen hiilen määränä neliömetriä kohti vuodessa (g(C)/m/yr). Hiilen määrä kuvaa orgaanisiin yhdisteisiin varastoitunutta kemiallista energiaa, jonka ekosysteemin organismit voivat myöhemmin käyttää hyödykseen. Kun vähennetään kasvin omiin elintoimintoihin kuluva energia, jää jäljelle systeemin nettotuotanto. Kasviin osuvasta auringon säteilyenergiasta nettotuotannon energiasisältö on noin viisi prosenttia, ja se jää seuraavalle trofiatasolle kuuluvien eliöiden, systeemin kuluttajatasojen, käyttöön. Nettoperustuotanto on siis bruttoperustuotanto, josta on vähennetty tuottajan itsensä käyttämä energia.


title: Perustuotanto (biologia)

text: Biomin primaarinettotuotanto (engl NPP, "net primary production") tarkoittaa yleensä eliöyhteisön eli biomin tuottajien eli lähinnä kasvien, sienten ja vastaavien ei-petojen biomassan, hiilen tai energian keskimääräistä vuosituotantoa pinta-alayksikköä kohti.


title: Perustuotanto (biologia)

text: Perustuotanto voidaan ilmoittaa seuraavina suureinaBiomin nettotuotanto voidaan ilmoittaa esim. märkäpainon, kuivapainon, hiilen painon mukaan ja biomassan ravintoarvon mukaisena energiana. Kasveille keskimäärin kuivapaino 0n 1/4 märkäpainosta, ja hiilen paino 45% kuivapainosta. Tällöin kasvinhiilen paino on noin 11% märkäpainosta. Niinpä 1 kg kuivaa orgaanista ainetta vastaa 450 g hiiltä ja 4200 kcal energiaa. Tällöin 1g vastaa noin 4 kcal. Alkuaineiden mukaan painona C:H:O= 1:(1.3-1.8):(0.5-0.6) ja alkuaineiden runsaus maakasveissa H:O:C:N:P:S = 1600:800:800:9:5:1, mutta kaikelle maaelämälle H:O:C:N:P:S = 2960:1480:1480:16:1.8:1. Maapallon maa-alueen kokonaiskuivabiomassa on 1840 gigatonnia, ja nettovuosituotanto 107 gigatonnia/v, tämä on 4.0E15 hiilimoolia/v , 6.3E14 wattia/v ja 4.8E17 kcal/W. Kun lämpötila kasvaa 12 C, kasvien tuotanto kasvaa 100%.


title: Perustuotanto (biologia)

text: Biomien nettotuotantoja.


title: Perustuotanto (biologia)

text: Kasvibiomassa ja nettoperustuotanto ilmastovyöhykkeiden mukaan.


title: Perustuotanto (biologia)

text: Metsien biomassasta noin 74 % on monivuotisissa ilmaversoissa eli rungossa ja oksissa. Tundralla taas noin 76% biomassasta on juurissa. Aavikolla 48% on juurissa ja 43% karikkeessa.


title: Asim Ferhatović Hase Stadium

text: Asim Ferhatović Hase Stadium (ent. Olimpijski Stadion Koševo) on monikäyttöinen stadion Sarajevossa Bosnia ja Hertsegovinassa. Se muistetaan ehkä parhaiten vuoden 1984 talviolympialaisten olympiastadionina. Stadion avattiin vuonna 1952, ja sitä remontoitiin ja laajennettiin vuonna 1984 olympialaisia varten.


title: Asim Ferhatović Hase Stadium

text: Nykyään stadionia käyetään enimmäkseen jalkapallossa, sillä se toimii sekä Bosnia ja Hertsegovinan jalkapallomaajoukkueen että FK Sarajevon kotikenttänä.


title: Asim Ferhatović Hase Stadium

text: Stadion on nimetty Asim Ferhatovićin, jugoslavialaisen jalkapalloilijan mukaan.


title: Maakunnanvoudinvirasto

text: Maakunnanvoudinvirasto (ruots. landskapsfogdeämbetet) on 1980 toimintansa aloittanut oikeusministeriön alainen virasto, joka toimii ulosottoviranomaisena ja rikostuomioiden täytäntöönpanoviranomaisena Ahvenanmaan maakunnassa. Ulosottomiehenä maakunnassa toimii maakunnanvouti, ja hänen apunaan ulosottoapulainen. Ulosottoapulainen toimii myös haastemiehenä. Maakunnanvoudinvirastossa voi olla myös kanslianhoitaja, kanslisti, apulaiskanslisti ja toimistoapulainen.


title: Maakunnanvoudinvirasto

text: Maakunnanvoudin nimittää oikeusministeriö ja ulosottoapulaisen Ahvenanmaan maakunnan lääninhallitus. Muut työntekijät nimittää maakunnanvouti. Maakunnanvoudinviraston kanslia on avoinna valtion virastoissa noudatettavana työaikana eli 8.00–16.15. Ennen viraston perustamista ulosottoasiat hoiti maakunnan nimismiehet ja Maarianhaminan maistraatti.


title: Selbu

text: Selbu on kunta Etelä-Trøndelagin läänissä Norjassa. Kunnalla on pinta-alaa 1 235 neliökilometriä, ja asukkaita sillä oli yammikuussa 2013 tehdyn väestönlaskennan mukaan 4 030.


title: Selbu

text: Selbun kunta perustettiin 1. tammikuuta 1838. Tydalin kunta erotettiin siitä 1. tammikuuta 1901.


title: Blessthefall

text: Blessthefall on yhdysvaltalainen post-hardcorea, screamoa ja metalcorea yhdistelevä yhtye Arizonan Phoenixista. Heidän esikoisalbuminsa "His Last Walk" julkaistiin 10. huhtikuuta 2007.


title: Blessthefall

text: Blessthefallin alkuperäiseen kokoonpanoon kuuluivat kitaristit Mike Firsby ja Miles Bergsma sekä rumpali Matt Traynor, laulaja Craig Mabbitt ja basisti Jared Warth. Kitaristi Eric Lambert liittyi yhtyeeseen vuonna 2005 korvaamaan Bergsman, joka lähti opiskelemaan Berklee College of Musiciin Bostoniin. Yhtye julkaisi kolmiraitaisen EP:n vuoden 2005 puolivälissä.


title: Blessthefall

text: Blessthefallin esikoisalbumi "His Last Walk" julkaistiin 10. huhtikuuta 2007. Albumia on myyty yli 65 000 kappaletta. Yhtyeen ensimmäisen Euroopan-kiertueen aikana loppuvuodesta 2007 laulaja Craig Mabbitt päätti lähteä yhtyeestä. Syyskuussa 2008 Mabbittin seuraajaksi julkistettiin aiemmin Take The Crown -yhtyeessä laulanut Beau Bokan.


title: Blessthefall

text: Toukokuussa 2009 Blessthefall teki levytyssopimuksen Fearless Recordsin kanssa, ja "Witnessiksi" nimetty toinen albumi ilmestyi saman vuoden lokakuussa. Sitä seurasivat "Awakening" lokakuussa 2011 ja "Hollow Bodies" elokuussa 2013.


title: Skaun

text: Skaun on kunta Etelä-Trøndelagin läänissä Norjassa. Skaun (vuoteen 1930 asti "Børseskogn") erotettiin Børsan kunnasta 1. tammikuuta 1890. Børsa ja Buvik yhdistettiin siihen takaisin 1. tammikuuta 1965. Tammikuussa 2013 tehdyn väestönlaskennan mukaan Skaunin kunnassa oli 7 143 asukasta.


title: Juho Saarenheimo

text: Juho Saarenheimo (30. heinäkuuta 1896 Muolaa – 30. huhtikuuta 1947) oli suomalainen suojeluskuntaupseeri ja liikemies. Hänen vanhempansa olivat metsätyönjohtaja Juho Saarenheimo ja Vilhelmiina Juhontytär. Hänet vihittiin avioliittoon vuonna 1921 Lempi Aili Maria Kiviluodon kanssa.


title: Juho Saarenheimo

text: Saarenheimo kävi kansakoulun ja Viipurin kauppakoulua vuosina 1914 – 1915. Hän suoritti 2. Divisioonan tiedonantokurssin vuonna 1919 ja alue- ja paikallispäälliköiden täydennyskurssin Suojeluskuntain päällystökoulussa vuonna 1922.